
Mili Bože, što hi bilo ovo ? 

Zar prohoda polje Ijiljanovo ? 

Zar gdje šušti niz biserja bijela 
I romoni voda s bistrih vrela P — 

Da je ljiljan, ne bi se micao, 

Sa gospoja biser bi blistao. 

Voda s vrela put bi sebi sjekla, 
Vijugajuć niz polje bi tekla. 

Nije cvijeće već su redovnice, 

Bijele sestre. Božje zaručnice; 

Nije biser, već krunice časne, 

Nit su vrela, već molitve glasne. 

Mlade sestre čislo moleć šeću. 

Rubom bijelim slične ljiljan — cvijeću. 
Medu njima sestrica je jedna. 
Umiljata, jednostavna, čedna; 

Svcdje smiješak na licu joj sjaje. 


III 



Svedj u Boga zamišljena sva je. 
Prvo ljeto u dva'cstom vijeku 
Dade svijetu ovu smjernu seku 
Jednog lijepog svibanjskoga danka 
A u gradu Sibinjanin Janka. 

Medju šesnaest braće i sestara 
Šesta redom rodila se Mara 
I počela još od mladih nogu 
Cijelom dtišom služit dragom Bogu. 

Kad joj Isus svoje Tijelo dade, 

I dan svaki njim se hranit stade. 
Ljubav sveta tada osvoji je, 

Ništa već je rastrest moglo nije. 

Bez prestanka ona još od mala- 
Uza se je Boga osjećala: 

II molila, U jela, U pila, 

U kod kuće, U u školi bila, 

Ćutjela je: uz nju Bog je živi. 
Božju volju svagdje vršit htjela, 

A Bog sva joj blagosivo djela. 

Raslo dijete kao lijev ti dolu 
I kad svrši trgovačku školu. 

Odmah vješto trgovoM stade: 


Svjetske nade brzom vjetru dade, 

U Zagrebu kod bijelih sestara 
U samostan udomi se Mara 
I s Marijom Isusu do nogu 
Sva se sretna preda, dobrom Bogu. 
Pred, Njim od-mah jasno sjati stala 
Divnim žićem Terezija Mala, 

I zamalo posred drugariea 
Bješe ona. druga Tereziea. 

Zborit znala ti tihu im žaru: 

„Sva je naša sreća na oltaru; 
Zasadjena od. Majke Marije 
Niče- ona iz bijele Hostije, 

U molitvi evjeta nam u rad.u, 

Zori svima, koji trpjet znadtU. — 
I ona se j>opela. visoko. 

Dokud jedva duši dopre oko. 

U tom visti tnalo sree ono 
Previjati počelo se bolno : 

B.ana.ma ga ljutim izranila 
Ljubav Božja strahotna i mila; 

Od želje je umirati stalo 
Pateć, što je patnje još tnti malo. 
Te su želje prevelike bile 



Tako mladu nju su umorile; 

U mjesecu krunice je svete 

Pošlo k Majci ovo Božje dijete / . . . 

Mala dušo, bjelja od ljiljana, 

Tihi cvijete iz rajskih bostana. 
Blaga ruka Oca nebeskoga 
Milinama lijepog žica tvoga 
Nek pokrene svijet u naše dane. 

Da, nevinost više cijenit stane; 

Nek te digne ko uzor za duše. 

Što u sebi glas Gospodnji čuše. 

Da po putu, svetosti se kreću 
Ko ti nadu pravu svoju sreću. 


VI 


Sestra Leopoldina Cović 

L ŽIVOT u SVIJETU 

Djetinjstvo i prva mladost. 

„Ustima male djece . . daješ sebi hvafu". — Ps. 8, 3. 

Na nepreglednoj žitorodnoj ravni izmedju 
Tise i Dunava digao se grad Subotica, koji 
ima preko 100.000 žitelja. Stanovnici su mu 
najvećim dijelom katolici Hrvati, zvani Bunjev¬ 
cima, koji se onamo naseliše u 17. vijeku iz 
Hercegovine. Subotica je bila nekad vlasničtvo 
Ivana Hunjadija, kojega naša narodna pjesma 
slavi pod imenom. Sibinjanina Janka^ kao gla¬ 
sovitoga kršćanskog junaka u ratovima s Tur¬ 
činom. Od g. 1779. ona je slobodni grad. 

U tom gradu na početku ovoga vijeka ugleda 
Božji dan u čednoj gradjanskoj kuci dijete, što 
ga je Milost već od maloče podigla slično sv. 
Ruži Timskoj, ili točnije, slično svetici naših 
dana, sv. Maloj Tereziji. Svevišnja Mudrost 
je u toj smjernoj duši „sagradila sebi hram 
i otesala sedam s,tupbva“, sedam temeljnih 
kreposti — tri bogoslovne i četiri glavne ćudo¬ 
redne — u visokom stepenu. Ta ju je Mudrost 
vodila stazom vrlo slatkom i vrlo gorkom, 

dovela je u samostan i u cvijetu mladosti pre¬ 
nijela ju među anđele, kako se pouzdano 
nadamo. 

Rodila se Marija Čović, kasnije sestra Leopol- 
dina, u bijelom mjesecu Marijinu, 18. V. 1901. 
od roditelja Ivana i Janje r. Stipić kao šesto 
dijete između njili 16. Roditelji joj imaju zem¬ 
ljišni posjed izvan grada, k tomu je otac grad¬ 
ski dostavljač. Osam joj sestara pozva Bog 
k sebi prije nje, a i od sedmero braće žive 
još samo najstariji i najmladji. 

U posve kratkom svom životopisu, koji je 
napisala na želju jedne svoje drugarice u 
redovničtvu, kaže, da joj misli dosežu do u 
doba izmedju treće i šeste godine, kad je išla 
u zabavište. Iz toga se ranog djetinjstva ne 
sjeća ničega osobitog, a ni drugi ne kazuju 
o tim njezinim prvim danima ničega, što bi 
se moglo istaći. 

„Znam samo to“, veli, „da sam bila slabu¬ 
njava i da sam vrlo lako sve pamtila. Živo 
mi je ostala u pameti smrt moje bake. Onda 
sara imala istom 6 godina, ali sam bila već 
vrlo ozbiljna i povučena u svoju nutrinju". 
Rado uči moliti i moli se s drugima, laća se 
hitro svakoga posla, koji drugi vrše, poslušna 
je, veselo se smiješi, ali vrlo malo govori i 
dugo se i duboko zamišlja. Samo je ovo po¬ 
sljednje razlikuje od ostale darovite i mirne 

djece. Njezina bistra glavica pamti sve, što 
vidi i čuje, a onda to rado prevrće u svojim 
mislima. No domaloće sve njezine misli zaoku¬ 
piti, cijelo njezino srce zau\djek napuniti 
jedan jedincati silni predmet. 

Kad je došla k razumu, dadoše je roditelji 
u pučku školu kod sestara Naše Gospe u 
Subotici, gdje kasnije svrši i dalje svoje nauke: 
gradjahsku i trgovačku školu. Odmah u prvom 
razredu pučke škole razvi se u toj maloj duši 
velika pobožnost. Već tad je vidiš kod svag¬ 
danje sv. Mise, os im kad je bolesna, ili kad 
joj valja biti na poljskom radu. 

Još tu počinje ono, što je zabilježila poslije: 
„Dani moga djetinjsGm prolazili su u nepre¬ 
stanoj težnji za Bogom. A kako o tom nisam 
mogla ni s kim govoriti, bilo mi je srce napu¬ 
njeno tugom. Sjećam se, kako mi je poslije 
svršenog učenja bila najmilija zabava sjesti 
u jedan kutić vrta i razmišljati. Rijetko kada 
sam se igrala". 

Tad još nije mogla nasljedovati svoje kasnije 
miljenice, sv. Male Terezije, jer se s njezinim 
životom upoznala istom iza svoje četrnaeste 
godine, a eto već je „razmišljala" poput nje. 
Razlika je samo u tom, što je Terezica dobila 
taj dar već iza treće godine, a Marija iza sedme. 

Od malih nogu pokazuje se u nje velika 
radinost. Još posve sitna ide s ocem i sestrama 

na poljski posao. Prolaznici se češće čude 
videći tu par pedalja visoku, kao prutić tanku 
djevojčicu, gdje kopa motikom zemlju i čupa 
korov. 

Jednom je njezin otac skidao po vrućem 
ljetnom danu stari daščani krov s kuće. Kada 
je o podne zapeklo sunce, pošao je da počine. 
Kad je legao, eto ti Mare, da ga zamijeni. 
Popela se na kuću da skida daščice. I činila 
je to kao pravi pravcati majstor. A bilo joj 
je tada 10 godina. 

Vrlo je ljubila svoga oca, kojega naziva po 
bunjevačkom običaju „rankom". Njemu po¬ 
maže kod oranja i sijanja, s njim redi žito, 
plete užeta i vrši različite druge poslove. Male 
joj ruke znadu biti pune rana od žuljeva. 
No dok joj je „ruka kod posla, srce je vazda 
kod Boga“. 

O svemu tom piše poslije: „U praznicima 
nastojala sam da što više ugodim svome ranku, 
kojega sam jako voljela. Zato sam se uvijek 
rado prihvaćala svih pa i teških poslova ... 
I dok sam u znoju lica svoga služila svoj 
kruh, dotle je duša moja svom snagom če¬ 
znula za jedinim predmetom ljubavi moje, za 
Bogom ... I dok sam tako radeći motikom 
ili inače, išla od jednoga kraja njive do dru¬ 
goga, pričinjalo mi se, da je On sa mnom i 
uza me u krasnoj slici Njegova čovječanstva". 


Ona je već u ranom djetinjstvu dobila onaj 
veliki dar, kojega mnogi sveci ni ne dobiše 
na zemlji, a najvećoj većini onih, koji su ga 
imali, bi udijeljen istom nakon mnogih godina 
i mnogih muka, nakon teškoga penjanja na 
putu kršćanske savršenosti. To je dar, po 
kojem duša vazda i svuda osjeća Božju nazoč¬ 
nost u sebi i oko sebe. O njem svjedoče nje¬ 
zine taj čas navedene riječi, a evo i drugih: 

„0 kako je dobar Bog, kad mi je od rane 
mladosti dao tako živo osjećati svetu prisut¬ 
nost Njegovu u duši mojoj pa i oko mene ... 
Stalnost, da je Bog svuda sa mnom i u meni, 
dala mi je srčanosti te se nisam ničega pla¬ 
šila. U drugu bila sam sigurna za svako svoje 
djelo, da će mi dobro poći za rukom, jer ja 
nisam ništa radila sama. Uvijek sam govorila: 
— Kako da to ne načinim, kad je dragi 
Isus u meni?" 

Nazočnost je Božja čini eto neustrašivom 
i ne boji se po noći kakvih strašila, kao što 
obično biva kod djece ; ne boji se poslije, što 
će joj se ljudi rugati radi njezine pobožnosti, 
kao što se znaju bojati slaba i tašta čeljad, 
pa se ne će recimo, u društvu pomoliti prije 
jela, ne će svećenika pozdraviti sa »Hvaljen 
Isus« i slično, a sve to od straha, da im se 
ne bi tko rugao. 

Nazočnost joj Božja čia\e nepokolebivo jjouz- 

danje, da će uspjeti u svakom poslu. Pa je 
i uspjela uvijek i nije se tome čudila. „Ta 
to je,“ veli „učinio Isus, koji je u mojoj nu- 
trinji''. 

V’^eć od rana naučio ju je otac govoriti prije 
svakoga posla: „Bože pomozi!" Kad joj je^ 
bilo 11 godina, radila je s ocem na njivi, i 
on pripisuje njezinoj molitvi, da mu je te go¬ 
dine na komadu od jednoga i pola lanca 
oranica rodilo 38 m. žita. Kasnije mu je jednom 
pripovijedala iza sijanja, da je idući za para- 
čom izmolila 33 Očenaša i Zdravomarija, da 
im Višnji obilno blagoslovi rad. I žetva je 
donijela 25 metričkih centi na jednom lancu 
zemlje. „To je vrlo velik rod“, veli otac, i „od 
to doba nije,nam nikada toliko rodilo". 

U Mare se od rana uz ljubav prema Bogu 
javlja ona druga, koju Isus toliko traži: ljubav 
t hliznjeum. Evo što o tom ističe njezin otac, 
kakva je bila u djetinjstvu; 

„Kada smo na našoj zemlji svršili posao 
i kad smo išli kući, naiđemo pokraj take 
zemlje, koja je bila puna korova. Ja zaustavim 
kola pa reknem: — Hajde pa ćemo čistit ovu 
zapuštenu zemlju! Mara je odmah bila voljna 
to učinit, dok su druge sestre govorile; — 
Pa ne ćemo valjda mi čistiti tuđu zemlju ! 

I nismo je čistili, razumije se. Ja sam samo 
htio da vidim, što će ona“. 

Vrijedni je kršćanin htio samo da iskuša 
krepost svoga dobroga djeteta ... I potvrdilo 
se i tu ono, što on o njoj piše u istom pismu: 
„Svevišnji nas je obdario sviše djece. I hvala 
Bogu, dosad su nam bili svi dobri i koji su 
umrli i koji su živi. Ali kao što je bila Mara, 
takovo nije ni jedno bilo“. Mara je i ovom 
prilikom pokazala i veći posluh prema ocu 
i veću spremnost da učini dobro bližnjemu. 

Njezina drugarica iz djetinstva i mladosti, 
s kojom je skupa bila u škoH od I. razr. pučke 
škole do trgovačkoga ispitalzrelosti, gđa L. M. 
ovako ističe njezinu djelotvornu ljubav k bliž¬ 
njemu : „Počela je da me poučava i pomaže 
u naucima i to tako rado i svesrdno, da sam 
joj se divila. I ne samo meni, nego i drugima". 
Bila je Mara kroz sve škole odlična uinaucima. 

Proljetno sunce unidje u njezinu dušu 
.s prvom svetom pričesti. 

Francuzki obraćenik Adolf Rette crta u 
svojoj knjizi o obraćenicima i pomorca Kle- 
menta Roux-a, koji je umro držan obćenito 
za sveca. Taj pomorac-pokornik zapisao je 
6. VI. 1881. ovo; „Ljudsko družtvo kreće hitrim 
koracima natrag u poganstvo. I u samim krš¬ 
ćanskim dušama slabi vjera i nadnaravni život. 
Kako da tomu stanemo na put? Ima li lijek 
za tu obću bolest? Ima: Tijelo Gospodina 
našega Isusa Krista ! Jedina će Euharistija 

spasiti svijet. Molimo, molimo, neka Isus na- 
dahne Papu, da rekne odlučnu riječ". Drugi 
put je zapisao 2. X. 1883. ovo : „Pouzdano se 
nadam, pače sam posve siguran, da će Isus 
nadahnuti svetomu Ocu poslanicu o čestoj 
svetoj pričesti. Kad će to biti? To je tajna 
Božja. Tim će Papinim činom započeti novo 
doba, doba obnovljenja i preobraženja ljud¬ 
skih duša". 

Prošle su 22 godine iza toga, i 20. XIL 1905. 
pozva Pio X. sve vjernike Kristove k čestoj 
i svakdanjoj sv. Pričesti. Pet godina zatim 
dopusti i maloj djeci, da mogu pristupati k 
stolu Gospodnjemu, čim dodjii k razumu i po 
mogućnosti shvate poglavite vjerske istine. 
I doista započe ovim Papinim poslanicama 
novo doba, započe dublji duhovni život u 
Crkvi Kristovoj! 

Mala Marija primi prvu sv. Pričest 23. travnja 
1911. Tko da izrekne njezinu sreću ? Duša se 
djetinja rastvori kao čarobni cvijet pod zra¬ 
kama euharistijskoga Sunca, s koga je tekla 
zlatna rosa nebeska. Sama piše: „Svojim 
prvim pohodom stavio jelsus neodoljivu čežnju 
za Njim i za lijepim nebom u moju malenu 
dušu. Ta čežnja rasla je iz dana u dan, ona 
mi je sve više zatirala naravne težnje i želje 
i činila, da mi omrzne sve svjetsko. Kad sam 
god što htjela ili morala učiniti, uvijek sam 


se pitala: Treba li to, da u nebo dođem ? 
Neodoljiva sila privlačila me sve više k taber- 
nakulu tako, da je sv. Pričest postala moja 
nuždna hrana. Ne sjećam se, da bi bilo dana, 
kad sam mogla, a da nisam pošla k Stolu 
Gospodnjem . . . Kad se sjetim one nježne, 
ali tako jake sile, koja me je onamo privla¬ 
čila, srce mi se. napuni velikom zahvalnošću, 
i ne mogu, a da skoro ne proplačem 

Od prve sv.Pričesti do rane njezine smrti — 
od 10.—25. joj godine — teče mlado njezino 
živovanje kao bujan euharistijski potok, koji 
se kiti sve ljepšim cvijećem njezinih misli i 
osjećaja, uz koji dozrijevaju sve sladji plodovi 
krasnih krieposti. O svojoj trajnoj težnji za 
sv. Pričesti pripovijeda : „Obično sam ustajala 
u 5 sati ujutro li išla u crkvu, koja je kadkad 
bila i zaključana, kad sam došla ... Kad sam 
bila na salašu (to je njihov zemljišni posjed 
izvan grada, gdje bi radila), te nisam mogla 
svaki dan primiti Isusa u svoje srce, skoro 
sam umrla od čežnje za Njim ..." 

Njezina prijateljica od djetinstva L. M. spo¬ 
minje duboku njezinu pobožnost prema Presv. 
Sakramentu. „Kad bismo poslije podne pro¬ 
lazile pokraj crkve, ne bi nikad propustila, 
da se ne svratimo u nju. Tu bi se u onoj 
tišini tako zadubla u molitvu, da sam ja istom 
kasnije shvatila, da ona razmatra o taberna- 

kulu i razgovara se s Isusom. Meni ta sreća 
nije bila poznata, ja sam samo izgovarala 
različite molitvice. Sad potpuno razumijem, 
. zašto je toliko voljela tišinu crkve". 

Koje čudo, da je ta euharistijska duša sama 
od sebe letjela k Srcu Gospodnjemu, da joj 
je smjesta bila razumljiva i nada sve draga 
uzvišena pobožnost prema tome Srcu. Lijepu 
je crtu o tom pribilježila spomenuta joj pri¬ 
jateljica. „Imam divnu sliku,na kojoj je rukom 
slikano Presv. Srce Isusovo ovjenčano trno¬ 
vom krunom. Kad bi god Mara došla k meni, 
uvijek bi gledala da tako sjedne, kako će 
moći promatrati tu sliku. Zanosno bi je mo¬ 
trila 5—10 časova, a da ne bi ni čula, što joj 
ja govorim. Oči bi joj se zasjale, a obrazi 
zarumenili. Osjećala sam, da je duhom daleko 
od mene. Kad bi odlazila, češće bi rekla: 

Teško mi se od ove slike rastati. Ne znam, 
što bih dala, da je mogu imati. Onda joj je 
bilo 15 godina. Meni je slika bila lijepa i 
onda, ali sada mi je još ljepša radi Mare. 
U svom zanosu ona bi češće na pola glasa 
čitala uzdah, nacrtan oko Presv. Srca : — Srce 
Isusovo, budi ljubav moja. — To je bio upravo 
njezin najmiliji uzdah. 

O toj svojoj pobožnosti pripovijeda sama 
„Jedno vrijeme štovala sam na poseban način 
Presveto Srce: u svojoj djetinjoj vjeri i jakom 

Dom s. Lćopoldipc sdvoiiliic 





Dom s, Leopoldine s ulične strane 



pouzdanju u Njegovu ljubav mislila sam, da 
mi je sve moguće. Sada se smijem, kada se; 
sjetim, kako sam jednom napisala veliko pismo 
dragome Isusu i tu dala oduška svojoj maloj 
duši. To sam pismo stavila u šupljinu veli¬ 
koga kipa Srca Isusova moleći, da mi odgo¬ 
vori na nj . . . Nikada nisam mogla poći na 
počinak, a da prije ne izgrlim i ne uzljubim 
kip Presvetog Srca. Jednom sam ga u svom 
velikom žaru skoro posve razbila. Sreća moja, 
da sam ga ipak nekako mogla slijepiti, pa 
tako nisu' odmah opazili, jer bi me inače još 
jače ružili“. 

Ipak se kod nje od svih pobožnosti razvila 
prva po redu pobožnost prema BI. Djevici 
Mariji, što je posve razumljivo, jer kao što 
svako dijete ljubi ponajprije majku, tako i 
duhovno dijete ljubi ponajprije nebesku Majku. 
Ona piše; „Kao dijete voljela sam jako Majku 
Mariju. Uvijek sam se molila pred njezinim 
oltarom. U V. razredu (I. gradjanskom) bila 
sgm već kongreganistica. Bila sam, tako reći, 
ponosna, što sam odlikovana tim, da se zovem 
Marija i da sam se rodila u svibnju, i to baš 
na njezin dan. U Svom djetinjem mišljenju 
govorila sam, da je ona zato moja trostruka 
Majka". 

Što se više razvijala, to se jače javljala u 
njoj ljubav prema Božanskom Spasitelju, a 

onda ljubav prema prvoj Božanskoj Osobi, 
koju zove milim bunjevačkim nadimkom za 
oca, i koja joj postaje napokon ljubav nad 
sve ljubavi. „Kad sam porasla i kad mi se 
duša počela baviti mišlju o Svemogućem 
Stvorcu, onda kao da je mjesto Marijino u 
srcu njezina djeteta preoteo najprije jedino- 
rođeni njezin Sin, zatim sam Stvoritelj — Bog, 
Otac moj, moj sladki nebeski Ranko. Da, na 
prvom je mjestu u mom srcu sada On, piše 
kao redovnica pred svoju smrt, a drugi svi 
iza Njega". 

Sve je Svete ljubila i častila, neki su joj 
bili osobiti miljenici, ali je najvoljela sv. Malu 
Tereziju. Njezin je životopis čitala prvi put, 
kad je bila u III. razredu gradjanske škole. 
„U toj maloj knjizi, veli, našla sam uzor 
svojoj duši". Terezijine riječi: — Hoću da 
ljubim Isusa do bez svijesti, — raspalile su 
vatru u mom srcu. Od tada sam mislila 
samo na to, kako da ljubim Onoga, koji 
jinene tako žarko ljubi. Od toga doba omi¬ 
lje mi sv. Terezica toliko, te mislim da 
nisam nikoga iza Gospodina i nebeske mi 
Majke Marije voljela toliko kao nju ... A 
Ti, sveta moja sestrice u nebu, daj, da 
budem vrijedna imati Te za sestru i da 
Te slijedim u svemu, jer si Ti moj uzor ! 

'I andjeoska se mala Terezija najspremnije 


odazvala svetim željama svoje štićenice, koja 
je pod zrakama Euharistijskoga Sunca krepko 
stupala njezinim stopama. 

a?) 

u trgovačkoj Školi. — Mudra djevica. 

.Bože, učio si me od mladosti moje". Ps 70, I. 

Svršivši pučku školu pohadja Marija od 
1911.—1915. gradjansku, 1916. godinu provodi 
kod kuće, a od 1917.—1919. polazi trorazrednu 
trgovačku školu. Polovicu treće godine na 
ovoj školi svršava izvan zavoda školskih 
sestara Naše Gospe i pravi ispit zrelosti na 
hrvatskom jeziku, dok je prije sve predmete 
za cijeloga školovanja učila na madžarskom. 

Tih 8 godina prolazi joj u učeiiju i u po¬ 
slovima kod kuće. Izvrstna je učenica, u trgo¬ 
vačkoj školi joj nema ravne, napose u račun- 
stvu. Inače joj u to vrijeme prolazi vanjski 
život jednolično, bez osobitih dogadjaja. . To 
bogatiji je naprotiv, njezin unutrašnji život; 
u njezinoj duši struji i vri u sve ljepšem 
skladu život naravni i milostni; tu se zbivaju 
događaji, koji su nada sve zanimljivi, i u koje 
ćemo nastojati da po mogućnosti zavirimo 
bar časom. 

Već je bilo istaknuto, kako je još u prvom 
djetinjstvu dobila izvanrednu milost sjedinje¬ 
nja s Bogom. To je obično kruna, kojom Gospo¬ 
din kruni dušu nakon mnogih muka na putu 
kreposna življenja. Kod Marije se ono javlja 
kao kod rijedkih odabranih duša već u po¬ 
četku njezina duhovnoga života. Što dalje, to 
ovo sjedinjenje biva sve uže, mudra se dje¬ 
vica odaziva poslušno svakome glasu Duha 
Svetoga. Kao djevojče i djevojka doista »na¬ 
predovaše u mudrosti, dobi i milosti«, posta¬ 
jući sve sličnija Onomu, koji ju je svu osvojio 
od djetinjstva zauvijek. 

U to se doba Marija zna u čudu pitati, 
otkud njoj tolika milost. Poslije će o tom pi¬ 
sati kao redovnica: „Prije sam se koji put 
čudila, što me je Gospodin tako obuzeo, da 
nisam mogla ni misliti na što drugo do na 
Njega i na to, kako da k njemu dođem i 
posve njegova budem. Sada se tome ne čudim, 
jer znam, da je moje malo srce bilo čisto i 
prazno, da je On to mogao lako učiniti. Ne 
sjećam se, da bi me riječi moje mame, ili 
kasnije, moje učiteljice, ili kakve knjige dovele 
do toga uskoga sjedinjenja s Bogom. To je 
učinio sam On, ja pri tome nemam nikakve 
zasluge . . . “ 

Upravo je svršila pr\d razred gradjanske 
škole, kad joj najstarija sestra Marcela — u 


redu sestra Marija Efrema — ode u samostan 
sestara Naše Gospe u Kaloču. I ona je živo 
„željela poći snjom“, ali Gospodin nije htio. 
Pustio je, da ona živi još koji niz godina u 
svijetu, ali ne za svijet, nego u tihoj, svetoj, 
skoro neshvatljivoj čežnji za Njim . . “ Tu 

eto kao da je Gospodin rekao prvi put: »Dođi!«, 
a ona mu odgovorila svom dušom. Zatad je 
naravski morala ostati kod samih želja za 
samostanom, jer taj nije još za 11 godišnje 
djevojče. No čas njezine zemaljske sreće 
kucnut će jednom. 

Duša zanesena Bogom ljubi samoću. To je 
razumljivo : hoće da nesmetano razgovara sa 
svojom Ljubavi. Tako je bilo i s Marijom. 
Ne samo da se je uklanjala svjetovnoj buci, 
već je izbjegavala i crkvene svečanosti, kod 
kojih nije bila obvezana prisustvovati. »Mama 
mi je znala koji puta reći, kakva ću to ja 
duvna biti, kad ne volim ići na blagoslov ni 
na procesiju. Istina, ja nisam baš vo^ela javne 
pobožnosti; sveta Misa, to mi je bilo sve od 
javnoga. Najvoljela sam razgovarati s Isusom 
u tišini crkve, kad sam bila skoro sama ondje. 
Zato bih nedjeljom i blagdanom otišla po¬ 
podne u crkvu tek predvečer i tu boravila 
u slatkom razgovoru s Njim“. 

To izbjegavanje javnih pobožnosti bilo je 
njezinom osobinom, u čemu je, dakako, ne 

treba nasljedovati, osim da koga Bog vodi 
sličnim izvanrednim putem. 

Ista želja za samoćom vodi je na groblje. 
„Iza crkve bilo mi je najmilije mjesto groblje. 
Koliko sam vremena proboravila u društvu 
grobnih humaka i koliko sam suza prolila, 
ne za pokojnima, nego od čežnje, da što prije 
dodjem i ja doma k nebeskome Ocu !... Sjećam 
se, da bi me čudno gledali, kad sam se s 
groblja vratila kući, ali mi ne bi ništa rekli“ . .. 

Od želje za Bogom ustaje ona rano i po¬ 
sljednja ide na počinak. „Gospodin me je 
vukao k sebi . . . Obično sam ja išla zadnja 
na počinak te sam kod svoga kreveta po 
volji u tišini i mraku mogla slobodno polet¬ 
jeti krilima duše svoje. Kolikom sam gorlji- 
vošću u duhu grlila raspetu Ljubav svoju i 
ponavljala poklik velike sv. Terezije: Trpjeti 
ili umrijeti! Sjećam se, da sam jednom skoro 
umirala pod jakim dojmom Boga trpećega 
na Gori Maslinskoj. One žive osjećaje sućuti 
i želje da Mu budem slična ne ću nikada zabo¬ 
raviti. Tako je iz dana u dan Gospodin sve 
više zavladao mojom dušom“. 

Izvanredna milost sjedinjenja s Bogom do¬ 
nosi redovito sa sobom drugu izvanrednu 
milost: čežnju,za trpljenjem. Kod Marije raza- 
biremo, tu tajinstvenu čežnju iz navedenih taj 
čas riječi. Pojavila se ta čežnja u njoj osobito 


u vrijeme, kad je još u djetinstvu od ljubavi 
k Srcu Isusovu častila Njegov kip. „Već sam 
u to vrijeme zavolila trpljenje pa sam se na 
svaki način svladavala ... Postila sam mnogo“. 
O tom priča njezina majka: »Bilo je to go¬ 
dine 1913. ili 1914. Ki-oz cijelu je zimu jela 
samo jednom na dan i to uveče. Jutrom je 
primala sv. Pričest i ne bi uzela ništa. Kad 
bi 0 podne došla iz škole, nije ručala, već 
bi sjela u jedan kut u sobi i smiješeći se pro¬ 
matrala, kako mi ostali jedemo. Kad bi došlo 
doba za večeru, onda bi jela«. Zašto je ona 
to činila, majka ne zna. No Marija piše: »To 
sam činila na neko nutarnje nadahnuće. 
Nisam nikad ni pomislila, da činim možda nešto 
izvanredno, jer sam u sebi osjećala poticaj, 
da mi tako valja činiti". Razumije se, da dje- 
vojče od 12 ili 13 godina, slabašno i češće 
bolesno, uz naporni rad u školi i kod kuće, 
ne bi smjelo ovako teško postiti. Mariju ispri¬ 
čava to, što je nju Duh Božji vodio poseb¬ 
nim putem i poticao je na takvu junačku 
pokoru, koja nije svakome dopuštena. 

Ima duša, koje je Bog u cijelom njihovu 
životu očuvao od napasti protiv anđeoske 
kreposti svete čistoće. Takav je na pr. bio 
sv. Alojzije. Čudno je, da su upravo takve 
duše najopreznije pazile, da se uklone svemu, 
što bi im moglo prouzročiti takve napasti. 

premda su po ljudsku sudeći, bile osigurane 
protiv njih. Po njima kao da je htio Gospodin 
velikim glasom doviknuti mladeži kršćanskoj : 
„Kad se toga tako boje ovi moji anđeoski 
miljenici, kako da se ne bojite vi, koji tako 
često osjećate u sebi bunu kukavnoga tijela !“ 
Iz svega, što znamo o Mariji, možemo mirne 
duše reći, da je i ona bila takvo nevino mi- 
Ijenče Gospodnje. A opet kako se čuvala svega, 
što bi moglo i izdaleka zaprijetiti toj nježnoj 
kreposti! Ona se vazda posve jednostavno 
oblači, ne zna, što je kićenje ! Izbjegava druš¬ 
tva i zabave, osobito s osobama drugoga spola. 
Ne podnosi šala, koje bi u tome i malo vri¬ 
jeđale njezinu tankoćutnost. Jednom se pro¬ 
fesor u trgovačkoj školi nešto više razgovarao 
s njom nego sostalim djevojkama, jer ga zadiv¬ 
ljuje njezina bistrina i oštroumnost. No dru¬ 
garice je stale radi toga bockati. Na njoj se 
vidjelo, kako su joj teške i nemile takve šale 
i nije znala, što bi. Iz neprilika je oslobodi pri¬ 
jateljica L. M. rekavši ozbiljno: „Manite se 
Mare! Onaj, koga ona ljubi, tamo je u susjed¬ 
noj sobi (Isus u kapeli)“. Šale zanijemiše, a 
Marija je od svega srca zahvaljivala hrani¬ 
teljici, s njom se otad još uže sprijateljila i 
poshje joj pisala : „Da, draga Lujza, u susjed¬ 
noj sobi je Onaj, koga ja tako žarko ljubim 
i koga ću uvijek ljubiti". 


Jednom je osjetila potrebu, da nekomu 
otkrije svoju unutrašnjost, jer osim Boga nije 
ni s kim o njoj potanje govorila. Učinilo joj 
se, da će to najbolje moći iskazati jednoj 
časnoj sestri učiteljici, koja je bila u svemu 
uzorna i materinski dobra. Međutim osjeti 
Marija prema toj sestri neku posebnu sklonost, 
koja je sve više rasla. Razabravši, da to 
čuvstvo ne dolazi od svete kreposti ljubavi, 
već od naravi, pokvarene istočnim grijehom, 
koja se rado sakriva u lik te kreposti, ne 
htjede se približiti onoj sestri i uze se odlučno 
boriti protiv toga čuvstva". „Nakon svršene 
borbe", piše, „Gospodin je dao, te mi je duša 
letjela putem kreposti". 

Tako ne samo ne doprije do njezine duše 
ružna napast,, već se u nju nikad ne useli ni 
zemaljska ljubav. „Makar sam bila izložena 
utjecaju svijeta, kad sam polazila trgovačku 
akademiju, ipak nije Gospodin dopustio, da 
i trunak toga svijeta dođe u moje srce. Kako 
me je brižno čuvao! Hvala Mu velika!" 

Tako je Gospodin učio i vodio ovu lijepu 
dušu, a ona mu se odazivala i slušala Ga 
upravo staračkom zrelošću. Doista mudra 
djevica! 

c ^ i /N e ^ e 

Najdragocjeniji miraz. 

„Skupljajte sebi blago na nebu ..." (Mat. 6. 20). 

Gledao sam sitnu breskvu. Istom su je usa¬ 
dili, a već joj se u rano proljeće zarumenila 
od cvijeća mala krošnja; iza 3—4 mjeseca 
kitila se zrelim ružičastim plodovima. Kako 
lijepa slika onih djetinjskih dušica, koje se 
dolazeći k svijesti stadoše odmah puniti veli¬ 
kim milostima, krepostima i zaslugama! 

Jedna je od takvih bila i mala Marija. Od 
ranog je djetinjstva revno sabirala blago, što 
ga „ne izgrizaju rđe, ni moljac, niti ga kradu 
tatovi". A razvijajući se u djevojčicu i djevojku 
spremila je tim blagom za svoju duhovnu 
udaju takav miraz, od kojega ni jedan milijar- 
daš he može dati većega kćeri, koja se sprema 
za udaju zemaljsku. 

Okupimo sad, koliko se da, i spominjano 
već i ne istaknuto duhovno blago, što ga je 
Marija sabrala još u svijetu i promotrimo ga 
trenom. Ispovjednik Marijin, jedini za njezina 
života u svijetu, prelat Msgr. Blaško Rajić, 
kaže’o njoj : „Bila je jednostavna, prozirna 
duša, kao čista čaša puna bistre vode. Bila 
je uvijek vesela. Njeno srce je poznavalo samo 
ljubav k Bogu, i njena je sva briga bila, da 
ne bi uvrijedila Oca nebeskoga ... U njoj 


se nije opažalo ništa izvanredno osim što je 
sve cijenila prema Bogu, ispoređivala s lju¬ 
bavlju Božjom". 

Te riječi takva svjedoka najjača su potvrda 
svega, što je dosad rečeno o Marijinoj kre¬ 
posti. One ujedno svjedoče, da je ta krepost 
bila velika. Ako i tvrde, da se na njoj nije 
vidjelo „ništa izvanredna", ipak je izvanredno, 
da je trajno i u svim prilikama mjerila sve 
mjerilom ljubavi Božje; što se s tom ljubavi 
slagalo, to je odobravala i činila, što se s njom 
nije slagalo, to je odlučno odbijala. 

Njezina je krepost bila doista jednostavna, 
naravna. Nije u nje bilo ni traga onoga pre¬ 
nemaganja, glumljenja, kićenih riječi, čega se 
zna nači i kod pobožnih djevojaka, pa kod 
njih djeluje još odvratnije nego kod drugih. 
U njezinu pogledu, licu, smiješku, govoru, 
hodu, vidjela se vazda prirodnost, djetinja 
iskrenost. 

Već je istaknuta njezina poniznost nutarnja 
i izvanjska : ne drži ništa do sebe, sve dobro, 
što ga ima, pripisuje Bogu, prezire fine odjeće 
i kićenje, ljubi niske poslove, kojih se često 
tako stide školovane djevojke. O tom veli još : 
„Drva sam pilila i cijepala, konje i krave 
napajala i čistila njihove odaje ... I mami sam 
rado pomagala, te sam nedjeljom, dok je ona 
bila u crkvi, pripravila sve, što treba za ručak. 

Mnogo sam se bavila i šivanjem, te sam skoro 
sve, što mi je trebalo, osim gornjili haljina, 
sama sašila. Šivala sam i braći svojoj . . . “ 

Osobita je bila i njezina finoća u vladanju 
prema drugima, ona nježna obzirnost, da ne 
bi u čem bila komu nepi’ilična. Kad ne bi 
ljeti mogla spavati, ustala bi, i da ne buni 
drugih, ne bi zapalila svijetla, već bi se došu- 
Ijala do zidne ure i prstima na njoj tražila, 
gdje je velika, gdje mala kazaljka, da dozna, 
je li već pet sati, pa da ustane i pođe u crkvu ! 

Nježno ljubi svoje i bližnje uopće. Na prvom 
su mjestu otac i majka pa najstariji brat. 
Onda napose sestraManda. O ovoj piše presvij. 
Rajić: »Druga njena sestra, Manda, sve do 
smrti se kod mene ispovijedala. Bila je krasna, 
nevina, djetinja, djevičanska duša ..." Govo¬ 
reći 0 irjoj Marija je žali; »Godinu, što sam 
je provela nakon svršenoga osmog razreda 
kod kuće .., htjela sam biti svima sve, osobito 
seki Mandi, koju sam od srca žalila. Doista, 
ona je bila žrtva naša, ali bez sumnje po 
Božjoj volji, te joj je to sad samo na veću 
slavu i veselje«. Roditelji su naime svu djecu 
slali u škole, samo je Manda morala da se 
zadovolji s pučkom školom, a iza toga, da 
pomaže u kućanstvu. 

Zanimljivo je, što otac ističe o Mariji, da 
je osobito „volila stare osobe i malu djecu". 


Očito ju je privlačila nevinost malenih, smi¬ 
rena krepost i pobožnost staraca. Evo malog 
doživljaja, koji je zabilježila: „Jedno popodne 
sam čistila staju i bila sam sama kod kuće. 
Najednom netko zakuca na vratima. Bio je 
mali dječak, koji me molio, da mu dadem 
kruha.. . Činilo mi se, da predamnom stoji 
mali Isus. Veselo sam mu pružila kolača i 
jabuka. Duša mi je bila sva razdragana". 

Ljubav k bližnjemu vidi se kod lije još u 
radu za vojnike i ranjenike u vrijeme rata. 
L. M. piše: „Za vrijeme rata neumorno je 
štrikala za vojnike kape i rukavice, kupila 
po šumi lišće kupina za čaj vojnicima. Sa 
č. s. Idelfonzom, profesoricom građanske škole 
i nastojnicom kongregacije, išla je više puta 
i ranjenike dvoriti i rublje im rediti. Tomu 
se osobito radovala". 

Već smo razabrali, da je Marija vrlo nagi¬ 
njala samoći i razmatranju. S. Idelfonza veli, 
da su se Marijine drugarice u Kongregaciji 
više isticale vršenjem vanjskih, apostolskih 
djela, a Marija više nastojala, da zađe u dubine 
duhovnoga života. Ipak ljubav Božja nije u 
njoj bila nemarna za duhovno dobro bližnjega. 
L. M. piše, kako je nju i druge djevojke poti¬ 
cala na dobro. „Ovo baš sad ne ćemo učiniti, 
rekla bi učeći ih odricanju, da razveselimo 
dragoga Isusa". Drugi put ih je poticala na 

koji dobar čin riječima: „Ovo za malogaIsusa“. 
Isto tako piše L. M.: »Jedna moja prijateljica, 
koja je također s Marom svršavala građansku 
školu, pripovijeda mi, kako se još i sad rado 
sjeća „košuljica dobrih djelakoje je Mara 
krojila za Božić. Bile su od papira. Ona bi 
ih krojila sa učenicama, koje to nisu znale 
od kuće. Bila nam je velika radost, kad bismo 
na Betlehem položili takvu košuljicu punu 
dobrih djela". — Kad se drugarice prepiru, 
radi Marija uvijek, da ih izmiri: »To se i meni 
više puta desilo«, veli L, M., „da sam se sa 
saučenicama o nečem prepirala. No kad bi 
me Mara onako ozbiljno i blago pogledala,, 
bilo je to dosta, da popustim". — Ista pripo¬ 
vijeda i ovo: „Polazile smo u drugu trgovačku. 
Naš je razred bio baš do kapelice. Maru je 
već sama pomisao, da je u neposrednoj bli¬ 
zini Isusovoj, činila izvanredno sretnom. Više 
puta nas je korila, kad smo bučile ili bile 
nestašne: »Zaboravljate, tko vam je u blizini. 
Tim bi nas umirila, i bile smo bolje već i 
njoj za volju«. 

Bila je do kraja savjesna u vršenju svih 
dužnosti. Č. sestra Ildefonza svjedoči: „Vršila 
je s najvećom poinnjom i najsitnije poslove. 
U ispunjavanju svojih dužnosti bila je uzorna, 
inače u svem jako skromna". A ravnatelj 
ženske trgovačke škole u Subotici, g. Resch, 

piše o njoj: »Pokojna Marija Čović, bila je 
učenica ženske trgovačke škole dvije i pol 
godine i za to se vrijeme iskazala uzornim 
vladanjem, izvrsnim napretkom u naukama 
i izvanrednom marljivošću«. 

Koje čudo da je ovakova duša bila uvijek 
vesela. Svijet obično drži sretnima i veselima 
bogataše, a žalosnima ljude kreposne. Ništa 
luđe od toga mišljenja. Prava žalost je samo 
ondje, gdje nema ljubavi Božje, gdje je grijeh. 
Ljudi, koji Boga ljube i boje se, da Ga ne bi 
uvrijedili, osjećaju često ispravnost usklika: 
»Kako je velika sila slatkoće Tvoje, Gospo¬ 
dine, koju kriješ za one, koji se boje Tebe!« 
Ps. 30, 23. Marijina je radost bila osmijeh 
milosti i cvijet njezine kreposti, bila je plod 
Duha Svetoga. „Njezina radost je bila drukčija 
nego moja i drugih drugarica", piše L. M. 
Bila je to sveta radost duše, koju je Bog 
milovao osobitim načinom. 

Gdje ima svijetla, tu je i sjene. Zar se ne 
će i na Marijinoj kreposti u mlađe dane naći 
koja sjenka? Ta i najneviniji sveci nisu redo¬ 
vito bili bez kakva sitnog nedostatka barem 
u djetinjstvu. I ukućani Marijini i njezine dru¬ 
garice u svijetu, puni su hvale, kad o njoj 
govore i ne nalaze ništa, što bi joj mogli 
prigovoriti. Prijateljica njezina L. M., od koje 
imamo najviše podataka o životu Marijinu u 

svijetu, sjetila se samo dviju zgoda, u kojima 
bi tko mogao vidjeti pogreške. 

Jednom zgodom kao da je Marija rekla 
nešto, što bi se kosilo s istinom. L. M. zaže¬ 
ljelo je, da se iza ispita zrelosti sve saučenice 
provesele kod nje pa je pozvala i Mariju. Ova 
odgovori, da ne će doći, jer joj »mama ne 
dopušta«. „Nikad nisam opazila«, piše L. M., 
„da ona ne bi rekla istinu". Zašto je onda 
kazala, da je mama ne pušta, ne znam. Poslije 
mi je njena majka rekla, da joj uopće nije 
kratila. „No Marija nije voljela zabava, a 
znala je, da njezina majka kao dobra kršćanka, 
ne pušta djecu po noći izvan kuće. Stoga je 
mogla onako odgovoriti prijateljici, jer je 
mogla držati, da majka više daje dopuštenje 
ustima nego srcem. Pogotovo je mogla tako 
reći, ako još nije bila ni govorila s majkom 
o tome. Kad je kasnije razabrala, kako majka 
doista želi, da ona bude tom izvanrednom 
zgodom s drugaricama, pošla je na zabavu, 
ali je nisu mogli zadržati dalje od ponoći«. 
„Nije ljubila svijetsko veselje", veli L. M. 

Isto kao da se jednom jače pokazala u 
Marije svojeglavost. L. M. piše: „Kad srno 
polazile u 3. razred grad. škole, pitao ju je 
jednom g. vjeroučitelj Frech nešto, što nije 
bilo zadano za taj sat, nego 2—3 sata prije 
toga. Sigurna sam bila da Mara zna odgo- 

Toriti na to pitanje. (Kod nje se uopće nije 
nikad dogodilo, da ne bi znala odgovoriti, 
jer se uvijek savjesno spremila). Ovaj put 
je šutjela, pocrvenila i nije htjela taj dan u 
školi više da govori . . . Poslije sam je ja 
pitala, što joj je bilo, da je šutjela ; nije mi 
htjela reći razloga. To se dogodilo jedamput 
i više nikad“. Lako da je to bio neki prkos 
u prelaznim godinama djevojčeta. I č. s. Ilde- 
fonza dopušta, da se na Mariji znala pojaviti 
u prvo vrijeme neka svojeglavost. Poslije 
nestaje posve toga, revnost i težnja za savr- 
šenošću nadvladaše tu sitnu pojavu oholosti. 

S tolikim dragocjenim duhovnim mirazom 
ući će Marija u red milosrdnica. »Živjela je 
redovničkim životom, prije nego je obukla na 
sebe redovničku haljinu«, reče o njoj č. s. 
Ildefonza. „Ušla je u samostan kao izgradjen 
pačaj", piše o Mariji jedna njezina družica 
iz novačtva. 

II. MILOSRDNICA. 

^Ustani I dodji . • . “ Pjes. 2, 13, 

Kao mlada milosrdnica pisati će Marija — 
sestra Leopoldina školsku zadaću „Moj naj¬ 
ljepši doživljaj". Dok je prijašnje zadaće, veli, 
izradjivala s velikim trudom, ova joj je posve 
laka: prije joj je trebalo obraditi stvari na¬ 
učene, a ovdje radi poput slikara, koji iznosi 
na platno sliku iz svoje duše. 

„Dok sam bila dijete, nisam znala razlikovati 
svojih doživljaja, nisam ih shvaćala. Živjela 
sam iz dana u dan ne obazirući se na prošlost 
i ne gledajući u budućnost. U zoru mlade¬ 
načke dobi, počele su nicati u mom srcu 
čežnje, koje su bivale sve snažnije i uprav¬ 
ljale cijelu moju dušu k jednome predmetu. 
Budio ih je glas Božji, koji je poput lahora, 
šaputao malenom srcu mojemu: »Moja si!« 

„Dugih osam godina slušala sam ovo milo 
šaputanje velikog Boga. Ono je bilo tako 
slatko i nježno, da mu se uza sve zapreke 
nisam mogla opirati. Je li dakle čudo, ako 
držim za svoj najljepši doživljaj, što sam došla 
u samostan? . .. Nakon mnogogodišnje borbe 
otvoriše se vrata »zernaljskog raja«, i primiše 
od žarkih želja iznemoglu žrtvu — mladicu 
nebeskog Vrtlara. Kao da mi se težki kamen 


odvalio sa srca, kao da se duša oslobodila 
težkih okova. Sve se je oko mene promijenilo, 
činilo mi se, da udišem posve drugi rajski 
zrak. Onaj sretni dan počivaše duša moja u 
nepomućenom miru. Svijest, da posjedujem 
ono, za čim sam godine i godine težila, radi 
čega sam toliko suza prolila, činila me je 
sretnom. Već su dvije i po godine minule od 
toga časa, ali duša moja nije ni najmanje 
izgubila od sreće ili bolje reći mira. Kažem 
mira zato, jer riječ si’eća ne sadržava sve, što 
posjedujem. Ta ona se u običnom životu uzima 
kao oznaka za časovitu ili uopće samo kratku 
radost i prolazno veselje, a moja je radost 
trajna, moje veselje nepromjenljivo ..." 

Već smo čuli, kako je prvi poziv za redov¬ 
nički život dobila još kao djevojče u prvom 
razredu gradjanske škole, kad joj je najsta¬ 
rija sestra Marcela stupila u samostan školskih 
sestara Naše Gospe u Kaloči. Kad je dakle 
svršavala nauke, zamolila je tamošnju časnu 
Majku školskih sestara, da je primi. Molba 
joj nije bila uslišana radi njezina slaboga 
zdi'avlja. Nisu joj pomogla sva nastojanja 
oko toga pogotovo zato, što joj je sestra 
Marcela — č. s. M. Efrema — od nje tjelesno 
jača, umrla u prosincu 1916. Eto radi čega 
je toliko „suza prolila"; osam godina ju je 
Gospodin zvao bliže k sebi, a sad je ne će! 

No što nije išlo kod školskih sestara, po¬ 
kušat će ona, drugdje. Iza sloma Austro-Ugar- 
ske svratile su joj se oči prema Zagrebu. 
„Rekla sam“, piše „svojem ispovjedniku, prvom 
i zadnjem kod kuće, preč. g. Rajiću, svoju 
želju. On me je uvijek odgovarao radi slaba 
zdravlja. A pokojna seka Manda, misleći, da 
će me on odvratiti od moje nakane, nagova¬ 
rala me, da ga ostavim. No ja sam odlučila, 
da ne ću toga učiniti, premda nisam s njim 
bila baš zadovoljna u duši. Držala sam, da 
ću, ako je volja Božja, i proti ispovjednikovoj 
volji dospjeti u samostan. A Gospodin je u 
prevelikoj svojoj dobroti pokazao, da sam 
imala pravo, jer me je baš po njemu doveo 
u samostan . . . “ 

I doista presvij. g. Rajić išao je u jeseni 
1919. u Zagreb i bio voljan, da se propita za 
samostan, u koji bi Marija htjela stupiti. Ne 
ona se odlučila, da i sama ide s njim, da tak© 
bude posve sigurna za svoju stvar. „U vrijeme 
našega putovanja u Zagreb", piše presvij. g. 
Rajić, „našle se još dvije žene, koje su iste 
išle u Zagreb, da bi našle mjesta u školama 
kod „duvna — opatica" za svoje kćerke, za¬ 
pravo ona druga za unučad. Tako smo došli 
nas četvero u Zagreb. Ja sam kao narodni 
zastupnik imao slobodnu kartu, drukčije, mi* 
slim, ne bih s njima išao. Putem tamo, koliko 


se sjećam. Mara je bila šutljiva i dosta povu¬ 
čena. Prema dvjema ženama i prema meni 
bila je učtiva, uslužna, pažljiva ..." 

IJ Zagrebu je prenoćila, kod neke poznate 
joj gospodje i sutradan se uputila u samostan 
č. s. Milosrdnica. Pridružio joj se i njezin 
ispovjednik, koji ju je živo preporučio. »Gospo- 
djica Mara« dobro se dojmila već na prvi 
mah č. s. učiteljice novakinja, koja obično 
prima nove članice. Tko da opiše njezinu 
radost, kad je bila primljena ! Nestalo je eto 
za tren svih zapreka, još koji mjesec i ona 
će stići u svoj „raj zemaljski!“ 

Kad su tom prilikom ostavljali samostansku 
govorionicu, rekao joj je ispovjednik dirnut, 
da ju je odgovaranjem od samostana samo 
kušao, no sad mu je očito, da je Bog zove. 

Radost sbog primitka u samostan, djelo¬ 
vala je čak i na njezino slabašno tijelo. »U 
dva mjeseca sam se kraj svega rada i bdijenja 
tako oporavila, da me skoro nisu prepo¬ 
znali u Zagrebu, kad sam se vratila. Samo 
jedan dan, i to odmah iza povratka iz Zagreba, 
pretrpjela sam strašnu tjeskobu pri pomisli, 
da ću skoro poći u daljinu, gdje me nitko ne 
pozna, gdje mi je tudje sve, osim Gospodina. 
Ali mamine riječi, da me ne će pustiti, ako 
budem žalosna, potresle su me, i ja sam rekla 
sama sebi: „Vidiš, kako si nepametna, kad se 

žalostiš radi onosa, sbog čega si toliko trpjela! 
Odonda sam bila vesela, radila sam mnogo 
i spremala se “ 

Znamo, koliko ju je otac ljubio, i lako razu¬ 
mijemo njegovu bol, što će se rastati s tako 
dobrim i dragim djetetom, od kojega se mnogo 
nadao. No njegovo istinski kršćansko srce, 
smirilo se u vjeri, da Bog zove milu mu kćerku 
k najvećoj časti i sreći. I on će je sam odpra- 
titi do mjesta želja njezinih, i makar mu ne 
znam koliko krvarilo srce za njom, sam će 
je ondje darovati Svevišnjemu, koji tu žrtvu 
traži od njega. 

Na putu im se u Zagreb dogodila nemala 
neugodnost. O tom piše sam otac: »Kad sam 
je vodio u Zagreb u samostan . . . sišao sam 
u Sisku s vlaka, a vlak brzo krenuo i ostavio 
me. Stigao sam drugim vlakom po noći u 
Zagreb, no nisam znao, gdje je Mara. Ujutro 
me prepozna jedan gospodin, koji je s nama 
istim vlakom putovao, i reče mi, da je Mara 
bila u velikoj brizi za mene, bojala se, da 
nisam nastradao. No on ju je hrabrio govo¬ 
reći, da ću ja sigurno doći. Kad je svanulo, 
našao sam je u hramu sv. Blaža«. Marija je 
prenoćila kod jedne poznate joj obitelji na 
Prilazu i ujutro rano pošla k sv. Misi i Pričesti. 
Koliko se obradovala, kad je opazila oca uza 
se ! Znao je otac, gdje će naći pobožnu kćerku. 


koju je na ovom svijetu više od svega pri¬ 
vlačio Gospodin u Svetotajstvu. 

Na svetkovinu sv. Stanka, 13. XI. 1919. g. 
osvanu najveći i najljepši njezin dan, otvo- 
riše joj se vrata zagrebačkoga samostana č. 
sestara Milosrdnica, u kojem započe drugi 
odsjek njezina života. Taj je promijenio nje¬ 
zino živovanje, veli „uglavnom samo izvana, 
jer što se tiče moje duše, ona je i dalje živjela 
pod neopisanim utjecajem Svemogućega". 

... U vrijeme kandidature, koje je potra¬ 
jalo devet mjeseci pogotovo u prvim mjese¬ 
cima, obzorje moje duše bijaše uvijek — tiho 
i vedro . . . Bijah uistinu sretna kao nikada ... 
Odazvala se posve glasu Onoga, koji ju je 
pozvao. On joj je napunio dušu neiskazanom 
radošću dajući joj time znak svoga zadovolj¬ 
stva. Tako biva svim dušama, koje se posve 
predadu Bogu u redovničkom života, za njih 
je samostan doista kao „raj zemaljski". 

Redovničko odijelo i redovničko ime dobi 
Marija iza devetmjesečne kandidature 13. Vili. 
1920., na dan, u koji se častio sv. Ivan Ber- 
chmans. Tako sestri Leopoldini, ti znameniti 
dani u novom odsjeku života bijahu označeni 
likovima dvaju mladenačkih svetaca, koje je 
vrlo ljubila i častila i kojima je također bila 
osobito slična po jednostavnoj i miloj kreposti. 

:19 

Sestra Leopoldina Čović, 
Novakinja. 

»Put je pravednih kao jasno svijetlo". Priče 4, 18. 

u vrijeme kandidature uči časna djevica 
Marija hrvatski, koji je slabo poznavala, jer 
je, kao što znamo, sve nauke, osim posljednje 
pola .icodine, svršila u madžarskim školama. 
Đo veljače 1920. poučava je u hrvatskom 
jeziku jedna sestra učiteljica i to po dva sata 
na dan, a iza toga zbog učenja jezika, sluša 
predavanja s učiteljskim pripravnicama 4. 
tečaja, kao izvanredna učenica. O njezinu unu¬ 
trašnjem životu za tih devet mjeseci, zna se 
malo, jer je uništila bilješke, što ih je tada 
pravila. No da je taj bio preobilan velikim 
milostima, vidi se iz onoga, što je zapisala, 
da je tada bila „sretna kao nikada". 

Kad je započela novicijat, kao da se to 
ključanje milosti znatno smirilo. Razlogom bi 
moglo biti i ono, što piše poslije sestri Altonzi: 
„Sve, što sam čula u novicijatu, bijaše mojoj 
duši poznato. Valjda radi toga, uspomena na 
novicijat nije baš velika u mojoj duši". Osiin 
toga sve joj se u novicijatu činilo lakim. Češće 
je rekla; „Ja nemam nikakove zasluge iz 
novicijata, jer nisam nikada osjetila njegovih 
teškoća". Sve je to razumljivo kod duše, koja 

je u jednu, već izvrstno poznavala i nauk vjere 
i duhovni život, u drugu vodjena Duhom Bož¬ 
jim, prošla osobitu školu kreposti. 

No ako i nije u novicijatu za nju bilo osobitih 
novih prosvjetljenja, ako i jest u njemu oče¬ 
kivala težih borba za svoju zrelu krepost, nije 
dala sakriti, sjala je kao jasno svijetlo nje¬ 
zinim drugaricama. Gotovo sve od njih pri¬ 
znaju, da ih je njezin primjer u svemu zadiv¬ 
ljivao. 

Bila je uzor pobožno sti. „Kad ju je tko 
tražio, a nije je mogao naći", piše sestra G., 
„trebao je samo da otide na kor ili u oratorij, 
ondje ju je sigurno n^šao". Ovo drugo mjesto 
je napose ljubila, jer se tu mogla po volji 
predati, svojoj pobožnosti, bez straba, da će 
je tko vidjeti. Voljela je nasamo biti s Isusom. 
Ona mu je pravila družtvo ne samo po danu, 
nego i po noći, kadgod nije mogla spavati. 
Po uzoru bi. Krescencije razmatrala je muku 
Isusovu, prema satovima mučenja. „Za svakih 
bi od 24 sata uzimala po jednu tajnu od Muke, 
od posljednje večere, do groba Isusova". Tu 
je vježbu preporučivala i svojim drugaricama. 

„Kad bi se ujutro prerano probudila", na¬ 
stavlja ta ista sestra, „pripravljala bi se za 
sv.Pričest, koju je primala sa svetačkim žarom. 
Taj se žar odrazivao i na njezinu licu i cijelom 

držanju, pa Je pobudjivao na pobožnost one, 
koji su klečali u njezinoj blizini". 

»Svetohranište« bilo Je za nju magnet, koji 
Ju Je privlačio neodoljivom silom. Od njega 
se samo silom trgala, kad su Je zvale druge 
dužnosti. Kad Je posjetila Isusa ' s kojom 
sestrom, rekla bi JoJ prije, nek Je zovne kad 
zaželi otići, „Jer Ja ne znam ustati odavle", 
dodala bi. 

Drugarica JoJ sestra A. K. veli: »Nije bilo 
ni Jedne sestre u novicijatu, koja nije željela 
vidjeti s. Leopoldinu, kad Je molila. Ona Je 
uistinu bila kod molitve kao anđeo Božji, 
osobito kad Je imala sat klanjanja. Išle smo 
više puta gledati s kora, kako se ona klanja 
Isusu. Imala bi tada nešto nadzemaljsko, dok 
Je klečala i molila, nepomična kao kip, očiju 
uprtih u Svetohranište. Lice bi JoJ se jjosve 
promijenilo, činilo se kao da nije živa. Često 
sam željela, da bi mogla moliti s takvim žarom 
kao s. Leopoldina. Više puta smo rekle, da 
ona ima dar pobožnosti udijeljen JoJ od Boga". 

I po koja starija sestra Ju Je došla gledati 
kod klanjanja. Jedna od tih piše: „ ... Dugo 
sam motrila. Kroz cio sat niti Je okom trenula, 
niti tijelom maknula. Nebesa su se zrcalila 
u njezinom cijelom biću ..." 

Družica JoJ iz novicijata sestra L. bilježi: 
„Jednom sam prolazila crkvom, pa opazim 


sestru Leopoldinu, gdje kleči u klupi. Imala 
Je naime sat pred Presvetim Sakramentom. 
Ona mene nije vidjela, makar sam Je i malo 
dulje promatrala. Jer Je bila sva uronjena u 
beskrajnu Ljubav. Lice JoJ Je bilo kao pre- 
obraženo. Ta ona Je tako živo osjećala pri- 
suhiost Božju, kako Je znala sama kazati: 
„Samo što ga ne vidim". 

Ni u novicijatu ne ostavlja ona nekih pobož¬ 
nih vježbica, što ih Je vršila u svijetu. Tako 
u adventu pravi košuljicu malome Isusu kao 
dar za Božić, potiče na to i drugarice. Svakoj 
izrezuje od papira košuljicu, na kojoj su se 
sitnim cvjetićima imali bilježiti; različni čini 
kreposti, pa žrDnce i molitve. Na Božić se 
takva košuljica stavlja u Jaslice. — Na Uza- 
šašće, šalje po Isusu kitu cvijeća svojim naj¬ 
milijim svecima. Kako popratno pismo vrlo 
dobro crta njezinu bezazlenu dušu, evo ga 
u cijelosti: 

„Preljubezni Isuse, moje sve! Još par dana, 
pa ćemo svetkovati slavno uzašašće Tvoje u 
nebo. Ovom sgodom nadahnuo si mi tako 
dobru misao. Srce ne može biti bez prijatelja, 
a moji su prijatelji, pošto sam Ja nebeski 
cvijet, gore u nebu. Oni me silno ljube, a Ja 
sam tako slaba, te mi treba mnogo pomoći, 
pa zato hoću, da Još više privučeni njihovu 
zaštitu na sebe. Ti, o Isuse, razumiješ mene. 

pa mi se ne možeš oprijeti, a da moju želju 
ne ispuniš. Ja nemam ništa, ali Ti si mi dao 
sredstvo, po kojem mogu nabaviti, što hoću. 

To sredstvo je nakana. Svoja obična djela 
obavljat ću s nakanom, koju si me Ti jučer 
naučio, i nadam se, da ćeš sva moja djela, 
što ću ih s tom nakanom obaviti, pretvoriti 
u ono cvijeće, pa ćeš ga saviti u kitu i poni¬ 
jeti u lijepo nebo mojim milim i dragima. 

„Premda si Ti, moj Isuse, sveznajući, pa 
znaš sve, kako ja to molim (ta Ti si Onaj, 
koji si mi to nadahnuo), ali ja sam slaba pa 
bih mogla to zaboraviti, zato ću napisati. 
Dragomu Bogu, mojemu milom Ocu, šaljem 
srce svoje moleći, da ga primi u svoje krilo 
i da ga nikada ne pusti. Duhu Svetomu šaljem | 
svoju dušu moleći Ga, da je napuni ljubavlju. 
Dragoj Majci svojoj gjurgjice,sv. Josipu ljiljan, 
sv. Ivanu Evanđelisti bijele ruže. Maloj sv. Tere- 
ziji svakovrsnog sitnog milog cvijeća. Velikoj 1 
sv. Tereziji crvene ruže, sv. Gertrudi ljubice, 
sv. Mariji Magdaleni tila ruže, sv. M. Margareti 
Alakogue crvene ruže, sv. Agnezi palmu, sv. i 
Alojziju ljiljan, sv. Stanku crvenkastu ružu, 
sv. Ivanu Berchmansu klinčića. j 

To je eto sve, što Ti imam kazati. Ne odbij j 
prošnju tvoje male ljubice, koja želi samo i 
Tebe ljubiti i Tebi služiti. Na dan Tvoga Uza- 
šašća, kada budeš u nebu, predaj, molim Te, i 


I ove male darove mojim milim prijateljima". 

Sestra Leopoldina je uzor svojemu društvu 
u novicijatu za svaku krepost. Sestra A. K. 
piše: »Nikad nije trčala, nikad se glasno smi¬ 
jala, svakomu pristupačna, sa svakim Ijubezna. 
j ... Kada su došli na red kakvi kućni poslovi, 

! osobito veliko spremanje, bila je prva i radila 
‘ marljivo kao mrav. Samostanske zvonce bilo 
je za nju kao glas samog Isusa, koji je zove. 
j Kod ustajanja bila je nada sve točna, u drža¬ 
nju šutnje nepogrešiva. Uslužna prema sva¬ 
kome, osobito prema starijima. Starije sestre 
je cijenila i štovala kao svetice, poslušnost joj 
I je bila sveta. Siromaštvo je tako držala, da 
od konca, koji bi upotrebljavala, ne bi odba¬ 
cila [ni toliki komadić, koliki se može . oko 
prsta omotati«. 

Ta ista sestra ističe osobito njezinu poniz¬ 
nost. „Premda je po naobrazbi bila iznad nas, 
koje smo bile određene za kućne poslove, ipak 
je bila uvijek s nama, osobito za vrijeme od¬ 
mora i vladala se kao da je nama ravna". 

Do poniznosti se ide putem poniženja, pa 
revna novakinja prednjači drugaricama i u 
ljubavi k poniženjima, kako to lijepo pokazuju 
neke sgodice. Tako jednoć neka od njih sruši 
nespretno ukrasnu posudu s oltarića dobrog 
Pastira i razbije je. Hoteći da se obtuži kod 
sestre učiteljice, bi pretečena od sestre Leopol- 

dine. „Ja sam kriva", reče ta. Da sam ja sta- : 
vila posudu kao što treba, ne bi se bila srušila. 

— Jedne večeri čita učiteljica u bašči nova¬ 
kinjama točke za sutrašnje razmišljanje. Uto 
nastane smijeh i žamor iza njezinih ledja. Uči- j 
teljica se obazre, a to sve ozbiljno, samo na ; 
usnama s. Leopoldine smiješak. Držeći nju za 
krivca učiteljica je oštro prekori. Karana sluša 
šutke i vlada se poslije kao da se nije ništa 
dogodilo. Jedna sestra, koja je vidjela prave 
krivce, zadivljena njezinim vladanjem, upita 
je, kako je mogla šutjeti. „Istina, bilo mi je 
teško", reče s. Leopoldina, „ali ništa zato, 
dragi Bog vidi“. — U blagovaonici kod jela 
drži ona vazda oborene oči. Radi toga je zna 
bocnuti koja od manje savršenih drugarica. 
Ona osjeća žalac poruge, ali podnosi i ne da . 
se odvratiti od lijepog običaja. — To su samo 
neke između tak\hh sgodica. | 

Sestra Leopoldina je zadivljavala družice, 
osobito nekom izvanrednom sređenošću, nekim 
mirnim skladom, koji se zapažao u svemu j 
njezinu biću i djelovanju. Nikad je nisu vidjele i 
ni odveć veselu ni žalosnu, nikad ni u kojoj 
prilici zbunjenu. Vazda je jednako vedra, vazda 
se svakome Ijubezno smiješi. Vazda je odmje¬ 
rena i mirna u držanju, hodu i govoru, nikad 
ne viče, nikad se glasno ne smije. Vazda se 
vlada čedno i dostojanstveno, vazda je u svemu i 


vjerna redovničkomu pravilu, do kraja točna 
i savjesna u radu. Svaka stvar, kojom se ona 
služi ima svoje stalno mjesto tako, da bi je 
mogla i u mraku naći. Gdjekomu bi se sve 
to moglo činiti hladnom ukočenošću, a zapravo 
bio je to plod neprestanoga obuzdavanja, 
kojim je krotila svoju od naravi živu ćud, bio 
je krasni odsjev reda, koji je vladao u nje¬ 
zinoj duši; vanjski vidljivi cvijet, koji je imao 
koi’ijenje u sakritoj, zreloj kreposti njezina 
srdca. 

Kako primjerom tako je ona i živom riječi 
nastojala koristiti svojoj okolini. 

Nije ljubila zabava ni glasnijeg veselja, pa 
je vrijeme odmora bilo za nju pravom poko¬ 
rom. Ipak je nastojala da ne pokvari drugima 
dobre volje i nije nikad nikome bila dosadna. 
Da su je razgovori o zemaljskim stvarima i 
šale stajali mnogo truda, vidi se iz riječi, što 
ih je rekla jednoj drugarici: „Kako je teško, 
kad se moraš zanimati za ono, što te ni naj¬ 
manje ne zanima!" 

No kad bi se poveli duliovni razgovori, tada 
bi ona oživjela i vodila glavnu riječ. Govoreći 
0 ljubavi Božjoj ne bi znala prestati. Tad bi 
joj »govor tekao kao mirna bistra rijeka, a 
njezino je biće dobivalo nadzemaljski izražaj«, 
veli jedna joj drugarica. Upravo se radi toga 
najradije družila s onim novakinjama, kojima 

su bili osobito dragi takvi razgovori. Ovakve 
je po savjetu Apostolovi! „učila i opominjala" 
i tako vrlo koristila njihovim dušama. 

Jednom joj se sestra G. potuži, da nije mogla 
vršiti mislene molitve, razmatranja, a ona joj 
uz druge pouke dade i ovu: „Kad dodje na 
red razmatranje koje nikako ne odgovai’a 
mojoj nutrinji, ja razmišljam o Muci Isusovoj, 
o dobroti i ljubavi Božjoj. U tim predmetima 
nalazi moj duh obilno hrane, a srce se lako 
razpali ljubavlju. Kad razmišljam o ljubavi 
Božjoj, vrijeme razmatranja mi je uvijek pre- 
kratko, o njoj bih mogla neprestano razma¬ 
trati". Isto je tako poticala družice na ljubav 
k Presv. Sakramentu, i kad su je one u čudu 
pitale, kako može pred Presvetim tako dugo 
klečati, odgovorila je: „0, ja bih mogla pred 
Njim uvijek klečati!" Napominjala im je i 
tajinstveni govor Duha Svetoga, tvrdeći: „Duh 
Sveti govori nam uvijek, neprestano". Da čuješ 
njegov glas, nuždna ti je, velika sabranost, a 
ta se stiče i čuva u samoći, koju je prepo¬ 
ručivala i riječju i primjerom. 

Nastojala je, da i svoju nježnu ljubav prema 
majci Crkvi i prema svojoj redovničkoj Družbi 
prelije u srca drugih sestara. Sestra G. piše: 
„Kad smo nekoga dana na samostanskom 
dvorištu čistili čilime, govorila mi je o svojoj 
velikoj ljubavi prema sv. Crkvi i svojoj sreći, 


što je član te divne zajednice, a sve to tako 
uzvišenim mislima i žarom srca, da sam pre¬ 
stala s radom i samo slušala. Potom je sa 
zanosom govorila i o svojoj žarkoj ljubavi 
prema našoj dragoj Družbi. Natuknula mi je 
taj put, da će ona biti u srcu naše Družbe 
ono, što je sv. Mala Terezija u srcu Crkve, 
to jest ljubav ..." 

Sve je svoje drugarice cijenila, ljubila i 
pomagala ih pravom sestrinskom ljubavi. 
Jedna od njih veli: „Kad sam imala kakvu 
poteškoću, bilo je dosta da odem k njoj. O, 
kako je znala divno tješiti! Uvijek sam smi¬ 
rena odlazila od nje. To njezino umijeće su 
iskusile i mnoge druge, kako su mi i same 
priznale". Tom ljubavi poticana ne boji se 
ona upozoriti ovu ili onu novakinju na nje¬ 
zine pogreške. Tako jednoj piše: „Prva je i 
glavna Vaša pogreška, premaleno pouzdanje 
u Boga. Zato nemate unutrašnjeg mira, jer 
se taj osniva upravo na pouzdanju, a uklanja 
sve, što se zove bojažljivost, tjeskoba i malo¬ 
dušnost. Druga Vam je pogreška radoznalost, 
koja je isto tako velika zapreka miru. 
Imati zatvorene oči i uši za sve, što je bez- 
korisno i što se ne tiče nas samih, to je naj¬ 
lakše sredstvo, da sačuvamo unutrašnji mir. 
Svladavajući radoznalosti, osobito one, koje 
se čine manje pogibeljnima, tako reći silimo 

dragog Boga, da izlije na nas obilje svoga: 
blagoslova. Treća je pogreška, što lakoumno j 
propuštate prilike u kojima biste mogb postići 
i]i učvrstiti krepost, ili steći velikih zasluga., 
Četvrta je svojeglavost. Peta je premalena 
popustljivost u saobraćaju s drugima i naglost, 
kojoj je posljedica vrijeđanje sestrinske lju¬ 
bavi. Šesta je kršenje šutnje. Sedma je pre¬ 
velika sloboda u držanju, naime u hodu i 
govoru“. „Sestra, kojoj je to upravljeno, bila 
je jedna od osobitih njezinih pouzdanica,. 
i ona dobro opaža, da te opomene svjedoče,, 
kako je s. Leopoldina pomno bdjela nad sobom,. 
jer veli, „čega se tko sam čuva ih oko čega 
ne nastoji, ne može od toga ni drugog odvra¬ 
ćati ih mu to savjetovati". Doista, tko sam 
nije navikao na svetu borbu, ne će ni tudjih 
slaboća tako dobro vidjeti, a još manje će 
znati, da komu daje tako dobre upute za borbu. 

Ona dobro pozna sebe pa lako upoznaje- 
^ i druge. Jedna se novakinja vazda bojala 
' ispovjedaonice. Kad bi došao na nju red, da 
podje pred ispovjednika, puštala bi i ovu i 
onu sestru, da ide prije nje. To opazi s. Leopol- | 
dina i zapita je poslije, čemu se toliko boji.. | 
„Tu manjka", reče toj sestri, „poniznosti i , 
pouzdanja". Zašto se uzrujavati i bojati, kad 
možemo mirno počivati do nogu dobrog Boga ?' , 
Ja se, istina ne usudjujem približiti Isusu, kad 

mi je duša malko zamrljana. Zaručnica treba 
da se pred Zaručnikom pokaže vazda lijepa 
i ukrašena. Pred svojim se ocem može naprosto 
pokazati i u manje lijepom ruhu. On to ne će 
zamjeriti. Stoga ja prije ispovijedi idem k 
nebeskome Ocu. Kažem Mu, neka svrne očinski 
pogled na dijete, koje je uprljalo i poderalo 
haljinu. Molim Ga, neka mi oprosti pomanj¬ 
kanje u ljubavi, i obećam, da ću biti vjernija. 
Poslije ispovijedi bacim se Njemu u naručje 
i toplo Mu zahvaljujem na dobivenoj milosti. 
,. . . Nakon slatkoga počinka u tom naručaju, 
obratim se nebeskom Zaručniku i pustim Ga, 
da se divi djelu svoga neizmjernog milosrdja 
i u njemu nasladjuje. Eto u mene nema ni 
trunka straha. Da, treba nam poniznosti,mnogo 
poniznosti, ah i mnogo pouzdanja!" 

Njezino pouzdanje u Boga nije imalo gra¬ 
nica. Nije razumjela, kako da se čovjek ne 
uzda u Boga, koji je sama dobrota i milo- 
srdje. On je, istina, pravedan, ah upravo zato 
i milosrdan, jer pozna našu slaboću. 

Sestra G. znala joj je reći; „Lako se vama 
uzdati u Boga, kad nemate uzroka da Ga se 
bojite, jer u cijelom životu niste učinili ni 
jednog smrtnoga grijeha". (To joj se priznanje 
doista izmaklo, rekla je : »Ja ne znam, da 
sam Ga kada smrtno uvrijedila. Hvala Mu 
tu veliku milost. On me je uzčuvao«). Ona 

je na to odgovorila riječima svoga uzora, sv. 
Male Terezije : „Kad bih bila obterečena svim 
grijesima sviju ljudi od postanka svijeta do 
sudnjega dana, moje se pouzdanje u Boga ne 
bi umanjilo, mislim, pače, da bih se tada još 
više uzdala u Njega". I njezina je duša poput 
Terezijine vrlo dobro gledala u bezdane dubine 
Milosrdja Božjega. 

Još je jednu osobitost naučila od mile fran¬ 
cuske Svetice i poučavala u tom novakinje,, 
koje su je htjele slušati. Bilo je to mišljenje, 
o svagdanjim sitnim pogreškama, u koje više 
manje svi upadamo. I ona je bila svijestna, 
da ima takovih pogrešaka, ali je te nisu uzne¬ 
mirivale. Govorila je; „Dok se duša nalazi u 
ovom krhkom tijelu, ne može biti bez pogre¬ 
šaka i nesavršenosti. A i dobro je, da nismo 
bez njih: one nam pokazuju, što smo i što 
možemo sami od sebe. Jedan čin poniznosti 
i ljubavi dovoljan je, da sve popravi i dovede 
u prijašnji sklad. Eto tako nam i pogreške 
dolaze na dobro". 

„Ako se je koja novakinja tužila", piše sestra 
L., „da joj je što teško pa bi pri tom bila 
nestrpljiva, znala je s. Leopoldina reći: „Kako 
sažaljujem one, koji imaju križ, a ne znaju 
ga nositi! One naprotiv, koji znaju cijeniti 
svoj križ, ne žalim, već im zavidjam. — Njoj 
se vazda činilo, kako je više puta izjavila, da 


ju je dragi Isus zaboravio, kad joj ne šalje 
nikakva križa. Jedamput je bila izvanredno 
vesela. Kad smo je upitali, čemu se toliko 
veseli, odgovorila je ; „Danas mi je Isus ipak 
pokazao, da me ljubi". Dogodilo joj se naime 
taj^ dan nešto osobito teško. 

Želja za trpljenjem ostat će do kraja nje¬ 
zina života jednom od najtežih muka. Trp¬ 
ljenjem je htjela dokazati svoju ljubav,^ a što 
je više željela trpjeti, to joj se više činilo, da 
Isus udaljuje od nje križ i muku. U toj boli 
se je tješila svojom neznatnošću. Govorila bi: 
»Trpljenje je hrana jakih i velikih duša, a 
ja sam slaba i malena«. 

Tako je novakinja s. Leopoldina učila svoje 
drugarice riječima, kako će hodati što savr¬ 
šenije prema cilju, za kojim su pošle. Nije 
u tim riječima nikad bilo onoga, što Duh 
Sveti zove »gorka revnost« (Jak. 3,14.), kojom 
i vrlo nesavršene duše znaju oštro karati 
tudje nasavršenosti i znaju Isiti prava muka 
zajednici. Ukori sestre Leopoldine bili su dragi 
njezinim drugaricama, njezinu pouku potvr- 
djuje njezin uzorni život; njezina je revnost 
bila slatka i plodonosna. 

Prvi zavjet. 

„Zaručit ĆU te sebi vjernošću . . “ Os 2, 19. 

Godina je novicijata prošla u neprestanoj 
molitvi i radu, u najsavjesnijeni vršenju redov¬ 
nički]! pravila i neumornom hodanju po putu 
savršenosti. Došlo je vriieme, da i s. Leopol- 
dina zajedno sa svojim drugaricama izjavi 
pred zastupnikom crkvene oblasti, da se svetim 
redovničkim zavjetima potpuno predajeGospo- 
dinu. Istina, za nju je bio „najljepši doživljaj", 
kad je bila primljena u samostan i došla u. 
nj, kako je rekla u spominjanoj zadaći. Tu 
je još napose zabilježila: „Zavjetovanje nije 
ništa drugo, nego javno priznanje onoga obe¬ 
ćanja, koje sam na prvi glas Božji riječima 
svoje nebeske Majke: — „Evo službenice 
Gospodnje, neka mi bude po riječi Tvojoj" — 
dala dragom Bogu i tako mu darovala sebe 
zauvijek". Uza sve to i za nju je dan zavjeta 
bio osobiti i veliki dan. 

Redovnički zavjeti, kojima se na milijune 
od Boga pozvanih duša potpuno žrtvuju Bogu 
obvezujući se na siromačtvo, čistoću i posluš¬ 
nost, jesu kao tri snažna užeta, kojima se još 
mnogo jače stežu nagnuća ljudske naravi, no 
što su stegnuta zapovijedima, što su ih dužni 
■vršiti svi kršćani. Oni su kao tri čvrste utvrde. 


koje odanu im dušu sigurno štite od svijeta,, 
đavla i trostruke požude. Oni su tri silne brane,, 
ustave, kojima Božanski Spasitelj i s njim 
nebrojene od njega pozvane duše ustavljaju 
mutnu vodu grijeha, da do kraja ne potopi 
u zlo ugrezli svijet. 

Za nevaljalu redovničku osobu zavjeti su 
što i gvoždja za zvijerku, koja se uhvatila u 
njih. Za s. Leopoldinu i njoj slične oni su 
dragocjeno prstenje, kojima ih je prstenovao 
nebeski Zaručnik. Doduše, kad je s. Leopol- 
dina još kod ulaska u samostan dobila jedno¬ 
stavno odijelo kandidatice, malo se ražalo¬ 
stila pogledavši na svoje pristale dotadanje 
: haljine. No kad joj je učiteljica rastumačila 
I po običaju značenje pojedinih komada odijela, 

' što ga nose kandidatice, pošla je ona u tom 
novom ruhu na kor pred razpelo i rekla Isusu : 
»Ti si bio najbogatiji, pa si ipak umro go na 
križu, a što da ja tražim!« Iza toga nije više 
žalila ni za jednom svojom stvari. I kad su 
joj jednom poslije kao zavjetovanoj već sestri 
donijeli njezin jastučić za postelju, na kojoj- 
je ležala bolestna, ne htjede ga primiti veleći, 
da ga je već davno žrtvovala. 

To bi eto^bile njezine muke sa zavjetoin 
siromaštva. Što se tiče čistoće i poslušnosti, 
u njima nije nalazila ni takve sitne trenutačne 
I potežkoće. 

Za velikih duhovnih vježba, kojima se pri¬ 
pravljala na prve zavjete, pribilježila je odluke, 
iz kojih se vidi, za kako visokim ciljem je 
pošla u redovničkom životu. Evo ih ovdje: 

,13. Vili. 1921. Isuse, sve Tebi na slavni" 

Budi vjerna do smrti, i dat ću ti krunh 
A’ječnoga života ! 

Odluke za velikih duh. vježba. 

0 prvom zavjetovanju 14. Vfll. 1921. 

1. ) Ove ĆU odluke svaki dan pročitati i tako 
obnoviti. 

2. ) Svete zavjete ću savjestno držati. 

3. ) Ni najmanje točke sv. pravila ne ću pro¬ 
pustiti. 

4. ) Posebno ću ispitivanje savjesti vršiti po 
uputi sv. Ig na čija. 

5. ) Nutarnjem glasu milosti, pošto se prije 
uvjerim o njegovoj istinitosti po izpovjedniku 
ili duhovnom vodji, vazda ću se odazvati. 

Što se tiče zavjeta: 1.) Siromačtvo: ništa 
ne uzimati bez dopuštenja, tražiti samo ono, 
što je^prijeko nuždno. 

2. ) Čistoća : brižno čuvati oči i kloniti se 
sjetilne sklonosti. 

3. ) Poslušnost: u Poglavarima gledati uvijek 
namjesnike Božje i vježbati se u posluš¬ 
nosti razuma. 


Što se tiče svetih pravila: 

1. ) Držati dnevni red. 

2. ) Odazvati se na prvi glas zvona. 

j 3.) Šutnju savjestno držati u propisano vri¬ 
jeme i na propisanom mjestu. 

1 4.) U saobraćaju nikad o sebi ne govoriti 

ni dobro ni zlo. 

5. ) Nikada ne ogovarati ni pristati na ogo¬ 
varanje. 

6. ) Nikada o drugim sestrama krivo suditi. 

7. ) Molitve za pokojne sestre savjestno vršiti. 

8. ) U dodiru s vanjskim svijetom držati se 
načela: bolje je biti manje uljudan nego preveć 
prijazan (sveta ozbiljnost). 

Što se tiče moga posve unutarnjeg života : 

Svako djelo vršiti tako, kao da je zadnje. 

. Prije svakoga pa i najmanjeg djela učiniti 
običnu i k tome još jednu posebnu nakanu. 

Idući po stubama pozdravljati svoje mile 

I svete kratkim zazivima. 

Na duljem putu moliti krunicu, koja se sastoji 
od strelovitih molitvica. 

' Kod svakog sata sjetiti se dijela iz muke 
Isusove, koji tom satu odgovara i izmoliti: 
„Živio nam Isus!“ 

Po mbgućnosti 7 puta posjetiti Isusa u Presv. 
Olt. Sakramentu po primjeru sv. Ivana Ber- 
chmansa. 

Kod svake sv. ispovijedi savjestno se pitati 
■o držanju ovih odluka i načela. 

Na početku svakoga mjeseca doći ću k na- 
stojnici da joj zahvalim za dobročinstva, da 
je za budući mjesec isto ili što drugo zamo¬ 
lim, da zatražim, neka bi mi kazala, u čem 
je sa mnom zadovoljna ili nezadovoljna, pa 
mi dala opomenu i pokoru. U tom se ne ću 
dati zadržati od ljudskog obzira. 

Slobodne ću časove nastojati da provedem 
što bogoljubnije. U mislima ću se zabavljati 
s Isusom, osim kad budem morala učiti. 

Zvaničnih dužnosti ne ču nikada zanema¬ 
riti radi molitve ili čega sličnog. Za ovo ću 
često moliti pomoć dragoga Boga, jer mi se 
čini, da će mi to biti najteže. 

Svete zavjete nastojat ću, da često obnovim 
kratkim činom odanosti, na pr. kod »Anđeo 
Gospodnji«, kod prikazanja, podizanja, kod 
sakramentalne i duhovne svete Pričesti, koci 
drugih molitava ili čina, koji su spojeni s 
brojem tri ili su kako drugčije u vezi sa 
■svetim zavjetima. 

Na čast Majci Božjoj izmolit ću svaki dan 
jednu „Zdravo Marijo“ i „Spomeni se“ za svetu 
ustrajnost i jednom »Pod obranu« i „Gospojo 
.moja“ za svetu čistoću. 

Za svetkovine ću se pripravljati s kakvim 
malim duhovnim darom. 


U svim ću vanjskim i nutarnjim prilikama 
čuvati duševni mir, misleći pri tom uvijek na 
volju Božju, koja zna zlo okrenuti na dobro,, 
kako nam je poznato iz izkustva. 

Obće načelo po kojem ću se ravnati u svim 
sgodama života, jest: »Evo službenice Gospod¬ 
nje, neka mi bude po riječi Tvojoj!« 

Kratki obrazac obnove zavjeta: „0 Isuse, 
Tebi živim, o Isuse, Tebi umirem, o Isuse,. 
Tvoja sam živa i mrtva. Amen“. 

Obično i ujedno najmilije duhovno cvijeće, 
koje će vazcla osvježivati moju dušu, jest: 
Bože moj i sve moje; O Marijo Majko, Ti si 
moja nada ! 

0 Pre.sv. Trojstvo, to su evo moje odluke, 
što sam ih načinila po Tvome nadahnuću. Po¬ 
gledaj ih i blagoslovi, da urode onim plodom, 
što ih Ti, moje sve, od mene očekuješ. Daj 
mi svoju svetu milost, i pripravna sam na sve. 
O Marijo, moja dobra Majčice, Tebi se pre¬ 
dajem, uzgajaj i nadalje mene malenu, koju 
Ti je povjerio dragi Isus. Dragi moji sveti, 
osobito moja mala Terezo, molite za me ! 

To su eto vrhunci, prema kojima se zali- 
jetala velikodušna odabranica Božja. Svečani 
je obred zavjetovanja vršio biskup Lang; on 
je i propovijedao tom prilikom, on, prvoraz¬ 
redni govornik sa srcem punim svetačke vatre, 
zanosio je plemenita mlada srdca, za Isusa i 

Križ Njegov, za život nadzemaljski, nadljud¬ 
ski, s kojega će kapati balzam na rane bojnoga 
čovječanstva. Kakvi li su divni osjećaji pro- 
hujali dušom sestre Leopoldine uz nebesku 
glazbu, što se orila iz grudi biskupa-sveca ? 
Kako su joj se duboko zarezivale u srdce riječi, 
kojima joj je predavao blagoslovljenu krunicu 
urešenu razpelcem govoreći: „Primirazpetoga 
Spasitelja, uči se od Njega ljubiti, trpjeti i 
pokoravati, se ! Primi blagoslovljenu krunicu 
u znak, da si službenica Marijina!“ 

Želje. 

„Kao što čezne jelen za izvor-vodom, tako čežne duša moja 
za Tobom, o Bože". Ps, 41, 1. 

Poslije prvih zavjeta boravi s. Leopoldina 
kratko vrijeme na sestarskom posjedu „Vila 
sv. Duh“, na zapadnom okrajku Zagreba, gdje 
je danas novicijat milosrdnih sestara. Tu joj 
daju da čuva vinograd. O tom piše: „Tu su 
bile za mene druge duhovne vježbe. Kako je 
milo i tiho govorio Gospodin duši mojoj u 
onoj samoći!'^ Iza toga je poslaše u sirotište 
u Klenovnik. „I ondje mi je“, veli, „bilo isto 
tako lijepo. Gospodin mi je i ondje pokazao, 


da se onima, koji Njega ljube, okreće sve na 
dobro“. 

Iza mjesec i po vratila se u Zagreb, jer su 
Poglavari odr-edili da svrši učiteljsku školu. 
Premda je s izvrstnim uspjehom svršila trgo¬ 
vačku akademiju i izpit zrelosti na njoj, nije 
mogla prijeći u 4. razred učiteljske škole, već 
joj je bilo odredjeno, da kao redovita učenica 
polazi njezin 3. razred, praveći ujedno izpit 
za 1. i 2. razred. O školi piše: „Škola je za 
me uistinu bila kušnja sa strane Božje, jer 
nisam za nju imala ni trunka volje. TFvijek 
mi je dolazilo na pamet: gdje ću ja nekoga 
učiti, kako ću živjeti i odgajati druge, kad 
sam sama puna želje za smrću, da živim vječno V 
Tu mi je pomoglo ono dvoje, što je važno za 
svaku dušu, da naime u svemu gleda volju 
Božju i da se vazda pouzdava u Svevišnjega. 
Bez toga, bih ja bila sigurno klonula. 

Ipak je školske dužnosti vršila s takvom 
savjestnošću, da je i u tom bila drugaricama 
uzor. C. sestra B., tadanja razrednića 3. tečaja 
sestarske učiteljske škole, piše o njoj: »Širila 
je oko sebe kao neki posebni dah svetosti. 
Djevojke su to vrlo dobro osjećale, pa su je 
zato napose poštivale . .. Kad je dolazila u 
školu, one bi ustale i pozdravile je, što nisu 
činile drugoj sestri, koja im je poslije u 4. 
tečaju bila saučenicom. „Mi same ne znamo". 

rekle su mi jednom, »zašto tako poštujema 
svoju malu časnu sestru«, tako su je zvale. 
Ja im rekoh: „Imate pravo, da je poštujete, 
i ja je vrlo štujem . . . “ Sa mnom bi govo¬ 
rila s takvim počitanjem, da mi je bilo gotovo 
neugodno. Posve se ozbiljno skupa sa mnom 
brinula oko uzgoja svojih jogunastih sauče- 
nica, osobito oko naših kandidatica, koje su 
bile u razredu. Sve je u nje bilo fino, pobožno 
i svetačko, a opet tako prirodno . . . 

Uza sav veliki naporu školskom radu, kako ; 
piše njezina družica č. sestra M. V. i uza svu | 
odvratnost, što ju ie osjećala prema učenju, ' 
nije se vidio ni najmanji trag kakva nezado¬ 
voljstva na njezinu licu. Propisanih molitava 
nije skraćivala. Svaki je mjesec dolazio red 
na pojedine zavjetovane sestre, da bdiju noću 
uz bolesne sestre u kućnoj bolnici. S. Leopol-', 
dina je bdjela po običaju do ponoći, a drugi 
bi dan ustajala u 4 sata, premda su sestre, 
koje bdiju, smjele spavati do 5 sati. Te su 
sestre isto mogle na večer poći ranije na 
počinak, no s. Leopoldina se tim dopuštenjem 
ne bi nikad poslužila. 

Kako smo već vidjeli, naginjala je sestra 
Leopoldina više Mariji nego Marti, više molitvi 
nego vanjskom djelovanju, pa je bila za takav 
red, koji je više molitveni nego poslovni. A 
kod sestara milosrdnica, premda im je mnogo , 


-moliti i razmišljati, preteče ipak posleni život. 
Zato razumijemo, da joj je toliki školski rad 
bio na muku; nije se radi njega mogla posve 
predati pobožnosti i razmišljanju, što ju je 
privlačilo tolikom silom. Ipak njezino sjedi¬ 
njenje s Bogom nije štetovalo sbog toga rada, 
jer se njezina duša i usred nauka vazda dizala 
k Bogu pobožnim uzdasima, odajući tako 
svoju žalost, što se ne može baviti samo Njim. 
Tako je pače bila na dobitku, jer je tim ovo 
sjedinjenje bivalo sve jače, savršenije. 

Ipak je nebeski Otac zadovoljio živu želju 
sroga djeteta izvanrednim putem. Bilo je to 
u subotu 20. V. 1922. Taj dan u 10 sati uvečer 
počela je bacati krv i toliko je izbacila, te 
su svi držali da će umrijeti. „Duša mi je“ piše : 
„plivala u moru blaženstva i veselja, nadajući 
se, da će poletjeti u naručje Božje". Smrti 
ipak nije bilo, no sad već nije bilo ni govora 
o školi i s. Leopoldina se je mogla više pre¬ 
dati životu molitvenom, a ujedno i više patiti, 
što je bila njezina druga žarka želja. 

Postoje nekoliko dana lebdjela između 
života i smrti, odvezli su je u sestrinsku bol- 
u Vinogradskoj cesti. „Ah bolnica !“ 
kliče. „Više od 3 godine proživjela sam dosta 
toga u njoj! Mnogo sam tu trpjela od želje 
za smrću, a da nisam nje željela, trpjela bih 
još više. Tako mi je ona bila lijek u mojim 

bolima. Koliko me je napunjala želja za njom, j 
vidi se iz toga, što iiisam marila, kad nisu 
postupali sa mnom po liječničkom naputku 
i odredbi". Za sve tri godine u toj bolnici 
pomagala je ona sestrama u bolničkoj kance¬ 
lariji, kad je god ikako mogla. Samo kad bi 
je jače stisla bolest, ostajala bi u postelji. 

Njezina želja za trpljenjem postajala ]e 
veća Oešče je i plakala od žalosti, sto 
tako malo trpi. Još dok je polazila učiteljsku 
školu, vidjela ju je jednog dana sestra ii. V. 
gdje plače. Kad ju je upitala, čemu te suze, 
odgovori ona ; S kojom god sestrom govorim, , 
svaka mi se tuži, koliko ima trpjeti. I vi se | 
tako tužite. A ja baš ništa^ ne trpim. Dokle 
će meni biti ovako lijepo ^ 

Ta ista sestra pripovijeda i ovo iz vremena, j 
dok je još s. Leopoldina bila u učiteljskoj 
školi: „Jednoga je dana odredila sestra pred¬ 
stojnica, da se uvečer taj dan ima ribati bla¬ 
govaonica. Pošto je malo novakinja, valjalo 
je doći na posao svim sestrama. Starije su 
imale donositi vodu. Sestra Leopoldina se 
veselo odazvala, premda je imala učiti, da je 
strahota. Pošavši po nekom poslu niza stube, 
koje su bile dosta nespretne, a već je vladao 
i mrak, pade i ljuto se rani, silno razderavsi 
meso izmeclju palca i kažiprsta. Nije ni jauk¬ 
nula, već se kao obično blago nasmiješila. ^ 



S. LEOPOLDINA iza polaganja privremenih zavjeta 

.. . Kad joj je bolničarka isprala ranu i zaA’e- 
zala ruku, došla je s. Leopoldina natrag iz 
kućne bolnice i pomagala nositi vodu, kad 
nije mogla ribati ... Rekla sam joj tom zgo¬ 
dom : „Sad imate što trpjeti. .. “ Ona se samo 
slatko nasmiješi i reče: „0, to nije ništa, to 
ne znači trpjeti"; 

Dosta dugo je trebalo, da joj ta rana zaraste, 
a iza te dođe brzo druga. Na ruci joj izrasla 
velika bradavica. Ispalili joj je lapisom i preveo, 
tako da je izgorio i dobar dio zdravoga mesa. 
I od toga je dobila veliku i dugotrajnu ranu, 
koju je isto tako nosila s veseljem. 

Sestra M. V. piše još: „Sestra Leopoldina 
je čeznula za trpljenjem, a u posljednjoj go¬ 
dini njezina života bilo je udovoljeno njezinoj 
žarkoj želji. Što je sve pretrpjela ova služ¬ 
benica Božja, ne mogu opisati, pa neka to 
bude pokopano do sudnjega dana ..." 

Iz bolnice u Vinogradskoj cesti došla je 
bolesnica 14. VIII. 1925. u samostan u Franko- 
panskoj ulici. I tu je tada bila bolnica za 
sestre, i s. Leopoldina je ostala u njoj sve 
do svoje blažene smrti. O toj promjeni bora¬ 
višta piše : „U samostan vukla me neka neodo¬ 
ljiva sila. Svi su bili protiv toga i strašili me' 
svačim, no ja sam ostala nepokolebiva. Da 
mi je časna Majka odbila tadu tu prošnju, 
žalostilo bi me, ali bih i to primila iz ruke 

Gospodinove . . . Što će mi se dalje dogoditi, 
ne znam. Hoće li Majka Marija doći po me, 
ne znam. Bilo bi vrijeme da dodje i da me 
odvede k mome nebeskome Ocu“. Kako znamo, 
bila je njezina poglavita želja: umrijeti i 
poći dragom Bogu. Protiv te se želje i borila. 
Pohodivši jedamput prije sa sestrom Altonzom 
šestinsku crkvu, rekla je svojoj pratilici, da 
je u šestinskoj crkvi nešto ostavila na oltaru. 
Poslije joj je o tom pisala: „Vi ste me često 
pitali, što sam to ostavila, no ja toga nisam 
mogla reći, jer sam još u velikoj mjeri posje¬ 
dovala, što sam htjela ostaviti ... Bila je to 
želja za smrću. Gospodin je tražio, da je 
ostavim . . . To mi je prouzrokovalo više bola 
i tuge, no što ga drugima prouzrokuje strah 
od smrti. To više, što o tom nisam mogla 
nikomu govoriti. Ta tko bi me razumio, tko 
bi shvatio moju nenaravnu želju Borila se 
eto protiv te želje,, prinijela je Bogu kao žrtvu, 
no ona se vazda vraćala. Prirairivala se ipak 
vazda podlažući se volji Božjoj i u tome . .. 

Našavši se u samostanskoj bolnici medju 
teško bolesnim sestrama, patila je osim od 
muke svojih želja i drugih boli također i od 
boli svojih teško bolesnih drugarica. Na po¬ 
sljednjoj strani bilježnice, u koju je lu zapi¬ 
sivala neke svoje misli, zabilježila je i ovo : 
„0, kako je teško biti dugo bolestan! Svaki 


dan sve više osjećam težinu toga križa. Koliko 
je proćutjelo ovih dana maleno moje srce ! 
Prije nisam bila toliko okružena onima, koji 
mnogo trpe, a sad ovdje slušam neprestani 
jauk i plač“. 


Vječni zavjeti. Sveta predanost. 

„Zaručit ĆU te sebi zauvijek”. Os. 2 , 19. 

„Budi volja Tvoja", 

Dok je još bila kandidatkinja, išla je s. 
Leopoldina sa č. sestrom učiteljicom novakinja 
na Veliki Petak u zagrebačku isusovačku crkvu 
presv. Srca Isusova. Putem je, veli, razmišljala, 
što će tamo moliti: da mnogo trpi ili da umre. 
»Ali kad sam pomislila na sreću onih, koji 
mnogo trpe i na vrijednost trpljenja, zaklju¬ 
čila sam u duši, da ja nisam vrijedna, da me 
Gospodin hrani tim hljebom jakih. Osjećala 
sam se tako malenom i ništavom, te sam odlu¬ 
čila, da ću moliti Otajstvenoga Isusa, na dan 
Njegove smrti, neka mi udijeli milost da budem 
žrtva želja svojih . . . On je uslišao doslovce 
moju molbu: odonda me izgara žar želja 
mojih već skoro šest godina . . . « , 

Tako je zabilježila kasnije u jednom pismu 

sestri Alfonzi. Vidjeli smo, koje su to bile 
osobite njezine želje. Iznad s\nh je dakako 
lebdjela ona, koja ju je izgarala već prije te 
zgode, već od rane mladosti, t. j. da postane 
redovnicom. Kad joj se ta ispunila, rasle su 
sve bujnije i druge, osobito one dvije za 
smrću i trpljenjem. 

Na početku kolovoza 1924. došla je iz bolnice 
u Vinogradskoj cesti u kuću Maticu, da se 
duhovnim vježbama pripravi napose za vječne 
zavjete. Dan prije zavjeta preporučila joj se 
jedna od bližih joj drugarica, č. s. G., da se 
pomoli za njezine potrebe. Sestra Leopoldina 
joj uzvrati: ®Kad budete ležali prostrti na 
zemlji, kažite Isusu, neka nasiti trpljenjem 
moju malenu dušu«. Dok je izgovarala obrazac 
zavjetovao ja pred Svetootajstvenim Isusorn, 
kojega će po tom primiti u sv. Pričesti, poči¬ 
vala joj je na srcu molitvica sv. Male Terezije, 
što ju je ova andjeoska svetica sastavila sama 
sebi za istu zgodu. Njezinim je riječima tra¬ 
žila i s. Leopoldina: „Daj mi mučeničtvo srca 
ili tije]a“. I Gospodin joj je dao prvo kao i 
njezinu uzoru. . 

Tako je duša s. Leopoldine u bijeloj halpni 
krsne nevinosti, opasana zlatnim pasovima 
zavjeta, kojima ne će potamniti sjaj u vijekove, 
nastavila, da još kratko vrijeme iza vječnih 
zavjeta gori u smrtnom tijelu, od plamena 


svojih želja. Ipak je sve te želje, kako je već 
spominjano, vazda živo nastojala podlagati 
volji Božjoj. 

„Gospodine, nauči me tvoriti volju Tvoju", 
govori sv. Ignacij u pripravnoj molitvi svag¬ 
danjega razmišljanja. To je poglavita stvar 
za svaki razumni stvor: svijesno vršiti volju 
Božju. Volja Božja; — to su ponajprije zapo¬ 
vijedi Božje i crkvene, to su nadahnuća, što 
ih Bog daje pojedinim dušama, to su za redov¬ 
ničke osobe njihovi sveti zavjeti, pravila i 
naredbe Poglavara. No osim toga isto je volja 
Božja, da ponizno i dragovoljno primamo 
križeve, poniženja, neuspjehe u poslovima i 
sve vi’ste kušnje, koje nam On pošalje. 

Tko to sve vrši, tko prima sva Božja po¬ 
slanja ne samo bez mrmljanja, već mirno, 
tomu je volja u skladu s voljom Božjom, taj 
postaje ravnodušan za sve ostalo. Istina, još 
će ga privlačiti stvari, koje mu se mile, i 
odbijat će ga one, koje su mu mrske, ali on 
će svojim razumom i voljom prihvaćati samo 
one od njih — bile mu mile ili mrske — koje 
mu pomažu služiti Bogu i koliko mu u tome 
pomažu. Tko ovako podloži volju svoju volji 
Božjoj, on sve više ljubi križ, sve radosnije 
podnosi udarce, kojima ga pohodi Bog, sve 
mirniji je u radosti i boli i dolazi do stanja, 
koje se zove sveta predanost. 

Da Je s. Leopoldina već rano imala to stanje 
u visokom stupnju, vidi se osobito iz onoga, 
što Je Još u ranoj mladosti željela mnogo 
trpjeti. To Je vrhunac predanosti i posve je 
neobično, da Je ona taj veliki dar Božji dobila 
Još gotovo u djetinjstvu. Pogledajmo Još leti¬ 
mično njezino radosno podlaganje volji Božjoj 
u različnim prilikama njezina redovničkoga 
života. 

Godinu dana prije smrti, u pdnji četvrtak 
mjeseca listopada 1925., kad Je bilo u crkvi 
sestara izloženo preko dana Svetotajstvo, piše 
s. Leopoldina sestri Alfonzi: „Danas sam 
imala sreću ... da sam već u 5 sati ujutro 
bila u crkvi . . . Po noći nisam mogla spavati, 
bolilo me Je grlo . . . Tako sam vesela tomu. 

. . Kako Je dobar naš Gospodin! Jednom te 
istom strelicom ranjava i tješi, zadaje duši 
bol i žalost, da ona sretna ima opet što Njemu 
dati. O, kako Je slatko Njemu davati bol.. ! 

U istom pismu piše i ovo; „Moj prošli život 
Jasan Je dokaz, da mi Je Gospodin i udijelio 
ono, što mi Je dao željeti. Ja sam evo bolesna 
već četiri godine, nemam nikakvih vanjskih 
dužnosti. To više mi raste u srcu želja, da 
udovoljim unutrašnjim zahtjevima Gospodi¬ 
novim ... Vi znate, da drugo i ne želim, doli 
vršiti volju Gospodinovu . . . Njemu sam se 
predala . . . “ 


Kad bi nebeski Otac pustio na nju i najveće 
kušnje, njoj se čini, da bi tek onda bila pravo 
sretna i vesela. »Tada bi se na mojem licu 
odrazivala sreća duše, koja Je postigla ono, 
za čim teži“. 

O svojoj želji za smrću, koje se odrekla, 
no koja JoJ se vazda i proti volje vraća go¬ 
vori ona Gospodinu. »Dosadjujem Ti prošnjom, 
kao ona udovica u evangjelju. Uza sve to 
prepuštam sve Tebi. Čini što hoćeš i kako 
hoćeš ! Ja ne bih ipak htjela umi’ijeti ni časak 
prije nego Ti to hoćeš. Pa ako umrem i ovih 
dana i to, onako kako želim, znam, da to ne 
će biti stoga, da ispuniš moju volju, nego da 
izvršiš svoj naum. U tom mislim kao sv. Mala 
Terezija, da mi Ti Gospodine, daješ unapri¬ 
jed željeti ono, što sam hoćeš dati«. 

Na Tijelovo 1926. piše među ostalim: „0, 
kako Je život duše u progonstvu težak! Pun 
Je boli, a k tomu praćen nepi’estanom, neodo¬ 
ljivom čežnjom za Bogom . . . Sveznajući Je 
svjedok moga bola i suza, što sam ih prolila 
pod teretom toga sladogorkog bremena. I 
opet neka hvala bude Njemu za sve, neka 
On čini, kako hoće i što hoće. On i lijepo 
nebo vrijedni su svega . . . “ 

Jednom se u to vrijeme molila u crkvi pred 
slikom sv. Male Terezije. Neka JoJ sestra reče ; 
„Sv. Mala Terezija će skoro doći po vas“. Ona 

odvrati: „0, draga moja Mala — tako obično 
zovu Sveticu. — Ti se tako dugo spremaš po 
mene. O, kako mi je teško čekati! Ali ni ja 
ne ću da ostavim put podpunoga predavanja 
i odanosti . . . Neka se na meni ispuni sveta 
volja Božja “ 

U pismu sestri Alfonzi od 26. VI. veseli se 
s. Leopoldina što ipak ovo i ono trpi i dodaje : 
»Gospodine, čini što hoćeš ... ja ću primati 
sve, i sladko i gorko, i dar i uskratu dara. 
Daj mi još mnogo prilike da trpim, a ja ću 
Ti biti zahvalna, nada sve bit ću Ti vazda 
odana.« 

U dugotrajnoj bolesti nije mnogo trpjela 
tjelesno, a opet je bila češće nesposobna za 
ikakav rad. Premda je više naginjala životu 
molitvenom nego poslenora, ipak je bila za 
nju osobita muka, da provodi cijele dane bez 
ikakva upravo posla. U takve je dane napa¬ 
daju mish: zar joj nitko ne može pomoći? 
„Ah, dani provedeni u krevetu tako su tužni..! 
To govori slabost ljudska ... ali sretna sara, 
kad pomislim, da baš ovim tihim, skrovitim 
životom, kojega žrtve nisu nikome poznate, 
mogu bez sumnje razveseliti Srce Božje. O 
moj nebeski Oče, primi ove dane, što ih Tvoje 
dijete provodi u suznoj dolini! Oprosti mi, 
moje riječi ! Ta, Ti najbolje znaš, da sam u 
duši posve odana Tebi i da nježnom zahval¬ 


nošću ljubim desnicu, koja mi to sve daje“. 

»Dolazi joj želja, da bi promijenila zrak i 
tako se možda oporavila za kakav lakši posao, 
no ne puštaju je. Mole to za nju i druge neke 
sestre, no ne uspijevaju. Ona izjavljuje na 
sve samo: „Ja želim, da se na meni vrši pod- 
piino volja Božja, pa ne ću, da se posredova¬ 
njem ljudi izbavim iz teškoća, u kojima se 
nalazim. Isuse, čini sa mnom što god hoćeš! 
Dok sam sigurna, da sam pod utjecajem Tvoje 
svete Volje, bit će mi sve moguće ..." 

Podkraj srpnja 1926. spominje češće svoje 
duševne patnje. Jednom zgodom reče; »Kad 
bi me tijelo više mučilo, onda mi duša ne bi 
toliko osjećala. Ali neka bude kako hoće ne¬ 
beski Otac. Ma da mi je ovih zadnjih dana 
skoro uvijek duša puna tuge, to ipak ne žalim 
toga, pače sam sretna, ali srećom, koja nije 
osjetna. Gospodine, uči me tvoriti volju Tvoju ! 
Gospodine, vrši na meni volju Svoju! To su 
moji najmiliji uzdasi . . . 

»Gospodin nije htio prije da trpim, te me 
učinio neosjetljivom za sve ... a sad, sad je 
drukčije. Čini mi se, kao da sam u tamnici 
— i sve mislim, i sve mislim, kako bih joj 
mogla izmaći. Ali ne ću, da išta poduzmem 
za to. Kao dosad tako i odsad prepuštam sve 
Promislu svoga nebeskoga Oca. — 

„Bila sam sama sa svojom tugom, ali mi 

je duša bila puna odanosti Gospodinu i svetoj 
volji Njegovoj." — 

Po nauci svete Terezije Velike, vrhunac je 
sjedinjenja s Bogom, kada duša na sebe pod- 
puno zaboravlja i misli samo na Boga, kad 
je ravnodušna za sve, što nije Bog, kad ima 
neizmjernu želju za trpljenjem i za posveće¬ 
njem duša, kad ^nše ne mari toliko za unu¬ 
trašnje utjehe. Imajući to pred očima, mogli 
bismo reći, da se je sestra Leopoldina barem 
vrlo približila tomu vrhuncu. 

III. BOLEST I SMRT. 

„Dragocjena je pred Gospodinom smrt svetih Njegovih". 

Ps. 115, 15. 

»I ja moram umrijeti, ako i ne od ljubavi, 
a to od želje, da ljubim. Po mom mnijenju, 
ljubiti znači isto što i trpjeti. Iskusila sam, 
da željeti trpljenje znači više nego uistinu 
trpjeti. Jer zaista, ništa ne prouzrokuje toliku 
bol, koliko pomanjkanje onoga, što cijenimo 
i svom dušom tražimo. Meni je koji puta srce 
htjelo puči od žalosti, kad sam čula i vidjela, 
da neke duše toliko trpe. Njima jedinima bila 
sam skoro zavidna. Nikad ih nisam žalila, 
nego sam ih smatrala za svete i toliko uzvi¬ 
šene nada mnom, da sam se osjećala pred 
njima kao smrvljena u prah ..." 

Tako eto govori s. Leopoldina o trpljenju 
i bez prestanka se vrača na taj predmet. Trpi 
od želje za trpljenjem, izgara od želje,' da ga 
u zbilji što više okusi. Tješi se mišlju, da joj 
Gospodin može i u zadnji čas dati veliku 
patnju i tako nadoknaditi, što joj je kratio 
prije. »Kad pomislim«, piše u korizmi 1926., 
„da mi je ovo zadnja korizma, onda me obuzme 
jače ona moja davna želja. Znam, da još ima 
dana, i da je Gospodinu sve moguće. On može 
i u jednom času raniti dušu i dati joj da 

osjeti mnogo bola i gorčine. Ta me pomisao 
uvijek tješi . . . “ Za čim je s. Leopoldina 
toliko uzdisala, to je u izobilju dobila napose 
u posljednje dane pred smrt. 

Za vrijeme bolesti trpjela je isprva, kako 
je istaknuto, više duševno nego tjelesno. Ipak 
je sve te kušnje svladala podlažući se podpuno 
A^olji Božjoj. 

Tada je bilo češće prilike da bude iskušana 
njezina osjetljivost, u koju se spoticala ova 
ili ona osoba. Osjetljivost sama po sebi, nije 
znak slabe kreposti. Hladna, puževi ja srca malo 
mare, postupa li se s njima lijepo ili ružno, 
dok su sva plemenita srca i kako osjetljiva. 
Ako se netko, kad je uvrijedjen, samo zaru¬ 
meni i zašuti, nastoji s pomoću milosti nad¬ 
vladati u sebi muku, što mu je zadaje uvreda, 
malo zatim je s uvrediteljem Ijubezan, kao da 
nije ništa bilo — kako se kod primljenih 
uvreda i poniženja vladala s. Leopoldina — 
tada to. nije nipošto grješna osjetljivost, već 
očiti znak jake volje, velike kreposti. Takve 
će duše doći napokon i do toga, da svoju 
osjetljivost podpuno svladaju, pa odmah uzvra¬ 
ćaju na svaku uvredu srdačnom Ijubeznošću. 

U bolesti joj je bila najvećom utjehom sveta 
Pričest; nikad nije htjela ostati bez nje. Jednom 
je bacala iza ponoći žuč. Hvatala ju je velika 
muka; usta i grlo bili su puni gorčine, ‘ali 


•ona nije htjela da gutne vode i tako ispere 
rgrlo, jer nije htjela da ostane ujutro bez sv. 
Pričesti. U vrijeme svoga najvećeg trpljenja 
primala je isto Tijelo Gospodnje svaki dan, 
pa joj je On kadikad bio taj dan jedinom 
hranom. Svetu Hostiju je tada mogla gutati 
samo s vodom, a i to je išlo vrlo teško. Češće 
je rekla, da ne zna, što bi učinila u onaj dan, 
kad ne bi primila Isusa. Taj bi dan bio za 
nju niučeničtvo. Svagdanjoj sv. Pričesti pri¬ 
pisuje — u bilješkama posljednjih duhovnih 
vježba — milost, što nije nikada teško uvri¬ 
jedila Boga. 

Bolesne je sestre hrabrila, tješila, budila u 
njihovim srcima veliko pouzdanje u milosrdje 
Božje. Dok je god mogla, dvorila je slabije 
od sebe zaboravljajući svoju bolest. Koliko 
je sati znala prosjediti uz umiruću sestru i 
ne samo po danu, već i po noći, kad se oče¬ 
kivalo, da će ta skoro umrijeti! Češće je pla¬ 
kala od žalosti, što ona nije na mjestu umiruće, 
pa bi kadkad i rekla: „Kolika me silna tuga 
obuzme za nebeskim zavičajem, kad se nalazim 
kod umiruće sestre. Ne mogu izreći, što mi 
tada osjeća duša“. 

Od 5.—14. VIII. 1926. vrši posljednje duhovne 
vježbe. Premda već jako osjeća bolest, premda 
se temperatura uspinje i do 39 “C, ipak ona 
ne izostavlja ni jednoga razmišljanja, drži 

točno dnevni red. Sama poslije izjavljuje, da 
su to najljepše duhovne vježbe, što ih je ikada 
u životu vršila. Kod njih je kraj ostaloga 
zapisala u bilježnicu: „Ja hoću da budem 
sveta! Hoću da budem mirisan cvijet, što ga 
•euharistijski i raspeti Isus uzgaja, za dvor 
svoga Oca“. Isto tako onu značajnu: „Više 
je svetaca u nebu, koji su se spasili bolešću, 
nego zdravljem". 

II bolesti bila je uzorom strpljivosti. Nikad 
se nije potužila ni na koga, ni na što. Kad 
bi je liječnik upitao, kako joj je, odgovorila 
bi: „Dobro". — „Vama je uistinu uvijek dobro, 
vi se nikad ne tužite na svoje boli", odgo¬ 
vorio bi liječnik diveći se. 

Kad je već znala, da joj nema pomoći, nije 
htjela uzimati lijeka. „Čemu da se troši, kad 
je bez koristi?" govorila bi. No kad je posluh 
tražio, da uzme lijek, pokorila bi se mirno. 

Posljednjih pet sedmica zemaljskog života 
boravila je duhom u presvetim ranama Isu¬ 
sovim, razmišljajući “^vake sedmice o jednoj 
od njih. U rani Presv. Srca boravi dvije sedmice, 
jer smrt nije došla 30. IX. kako se je nadala. 
Bio je to naime smrtni dan njezina uzora, 
sv. Male Terezije. Isto tako u posljednje je 
vrijeme pred smrt kroz 25 dana činila zado¬ 
voljštinu za sve svoje grijehe i nedostatke. 
Po jedan od tih 25 dana imao je da zado¬ 


volji Bogu za ono, što je sagriješila u jednoj' 
od 25 godina života. 

Mjesec dana prije njezine smrti pohodio ju 
je otac. Njihov sastanak i razgovor dirnuo 
je sve, koji su se našh tu. Tješili su jedno 
drugo svetom voljom Božjom. Dakako, ocu 
je bilo veoma teško pri duši. Od šesnaestero 
djece već mu ih je smrt pobrala dvanaestero, 
a kod kuće je ostavio mladju kćer, istom 
svršenu učiteljicu, na smrt bolesnu. Ta je 
mnrla mjesec dana iza s. Leopoldine. Ipak 
je taj vrijedni kršćanin primao sve tako odano 
volji Božjoj, da je razveselio s. Leopoldiuu, 
te je ostala posve mirna iza njegova odlaska. 

U polovici rujna 1926. legla je bolesnica u 
postelju, iz koje nije više ustala. Za sve to 
vrijeme ne ostaviše je blagost, strpljivost ni 
običajni njezin Ijubezni smiješak. Molila bi 
svaki dan molitve za umu’uće. „Ne znam", 
rekla je, „hoću li ih moći moliti sa svećenikom 
na času smrti". 

Zaželjela je, da na vrijeme bude opremljena, 
sakramentima umirućih, i da joj se sveta 
pomast podijeli u hrvatskom jeziku, kako bi 
što bolje mogla pratiti sveti čin. Želji joj bi 
udovolje_no, Dirljivi je obred ovršio 17. IX. 
ondašnji upravitelj sestarske bolnice u Vnio- 
gradskoj cesti, svećenik Matija Golik. Svela 
pomast napunila ju je velikom radosti. 


78 


79> 


Dva dana prije smrti zaželje, da piše svo¬ 
jima kuci oproštajne pismo. Kako je bila vrlo 
slaba, nije to više mogla učiniti sama, već je- 
kazivala u pero jednoj sestri. U pismu tješi 
svoje, neka se ne žaloste radi njezine sreće, 
radi njezina odlaska u kraj vječne ljepote, 
gdje je čekaju: 9 angjelaka — rano premi¬ 
nulih braće i sestrica, pa tri odraslije sestre. 
Još ih moli za oproštenje i zahvaljuje se na 
svemu. 

Cijela se ta sedmica može nazvati sedmicom, 
gorke muke njezine. Koji put joj se u muci 
oteo uzdah pred bolničarkom č. s. Gilbertom : 
„Šta da stvorim? Ovako ne mogu više !“ Sestra 
joj reče : »Znate, da ste molili Gospodina Isusa,, 
neka vam dade ovdje odplatiti čistiUšte, a On 
to evo sad uzimlje od vas. To je dobar znak,, 
to znači, da je Isus blizu, vrlo blizu, da ćete- 
skoro ići k Njemu«. — „Dakle Isus je blizu !“ 
ponavljala je bolesnica s mihm smiješkom. 
Ta ju je misao hrabrila i tješila do zadnjega 
časa. 

Dan 11. X. bio je danom smrtne borbe.. 
Oko 6 Va h poslije podne, dok se u crkvi 
vršila listopadska pobožnost, pozUlo joj jako 
i zavapi: „Dragi Isuse, ili me ljubiš, ili me 
kazniš, da tako strašno trpim!" Kao da je 
htjela reći: je li ovo vrhunac ljubavi Tvoje 
prema meni, kojom hoćeš da me što više 


uzdigneš, ili je šiba pravde Tvoje, kojom me 
šibaš radi mojih pogrešaka i sitnih nevjera ? 
Bilo joj je nesnosno i osjećala je kao da joj 
se u prsima nešto odkinulo. Sestra bolničarka 
sjeti se njezine želje za trpljenjem. Na bole- 
sničinu se licu pojavi obični mali smiješak i 
ona stade isprekidano ponavljati: „Hoću... 
da za Isusa . . . trpim .. . sve ..." Iza toga 
se smiri. 

Oko 8 sati pozli joj opet. Pozvaše duhov¬ 
nika vlč. Dogšu, koji uzme sa sestrama moliti 
molitve za umiruće. Bolesnica je od silne muke 
bila sva u znoju, ipak je uza sve to mirno i 
pobožno pratila molitve. Kako je još u. licu 
bila svježa i rumena, nitko nije mislio, da će 
još te večeri umrijeti. Kad je posluh zvao 
sestre da podju na počinak, stadoše se one 
udaljivati i proti volji. I vlč. Dogši i sestri 
bolničarki reče bolesnica: »Ja ću umiujeti«. 
Ne uzimljući toga posve ozbiljno udaljiše se 
i oni za drugima. 

Kraj bolesnice su ostale bdijući dvije sestre 
i molile su krunicu. Iza druge desetice zaželi 
bolno: »Malo mira!« i sestre opaze, da joj 
glava klone na stranu. Medjutim dodje i 
bolničarka, koju je poticao neki unutrašnji 
glas, da se vrati. Milo je i bolno pogleda. 
Pozvaše i vlč. Dogšu, koji stade moliti. Umi¬ 
ruća, kojoj dadoše u ruku zapaljenu svijeću, 

dalinu još par puta, i njezina djetinja duša 
ostavi tijelo i odleti u naručje Oca nebeskoga, 
za kojim je čeznula od djetinjstva. Bilo je 
točno 9 Vi sati uvečer. 

Gospodin je očito u posljednje časove ispu¬ 
nio želju svoje miljenice i dao joj obilno 
piti gorčinu svoje muke i unutrašnje zapu- 
štenosti. 

Mrtvo je tijelo počivalo u kućnoj mrtvač¬ 
nici tri dana. S lica joj se sjala ista milina 
kao za života. Pokop je bio jednostavan i 
skroman kao i njezino svijetu sakrito življenje; 
no pouzdano možemo držati, da je s to većim 
slavljem bila primljena u vječnosti. 

Od izvanrednih dogadjaja u životu ove 
službenice Božje, spominje njezina prijateljica 
iz svijeta L. M. jedan : Mali Stipj5, dijete od 
4 godine, bio je teško bolestan. Šest se liječ¬ 
nika kod njega promijenilo, ali mu nisu mogli 
pomoći. Dijete je zaželjelo, da ga posjeti Mara, 
koja je tada imala 13 godina, i bilo mu je 
odmah bolje, čim ga je prvi puta pohodila. 
Neke družice Leopoldinine iz samostana vele,, 
da im je pomogao njezin zagovor još za 
njezina života i iza njezine! smrti. Slično tvrdi 
o sebi i njezin duhovni vodja u svijetu 
presvij. Rajić. 

SVRŠETAK 

Zamoljen od nekih milosrdnica, drugarica 
s. Leopoldine, da — kao njezin duhovnik u 
novicijatu — priredim njezin životopis, odga- 
djao sam desetak godina taj posao, jer sam 
bio sprečavan napose dugotrajnom bolešću.. 
Želio sam posjetiti njezin rodni ki’aj, sam 
govoriti sa svjedocima njezina života, koji 
je poznaju od njezina rodnog djetinjstva ; 
želio sam još i ovo i ono ispitati, i onda napi¬ 
sati djelce, koje bi što jasnije prikazalo ovu 
redovničku dušu. Medjutim i to je kao i mnogo 
šta drugo ostalo mojom pukom željom, pa 
sam se morao zadovoljiti i sa smjernijom 
osnovom. Tako sam evo za Glasnik Srca 
Isusova g. 1938. u kakav takav red povrslao- 
poglavite crte iz pisama i bilježaka i Leopol- 
dininili i onih osoba, koje su s njom više 
drugovale. Po Glasniku upoznale su je nebro¬ 
jene tisuće Hrvata katolika, i ufam se ne bez 
koristi za svoje duše. 

Kao što je u Glasniku obećano, i što je- 
želja mnogih, izlazi evo ovaj kratki nacrt 
Leopoldinina života u posebnoj knjižici. Bilo 
mi je na umu ocrtati malko našire još neke 
prilike, koje bi na lik blage pokojnice bacile 
i više svijetla, no ni to mi sad već nije moguće. 

Ipak ne smijem šutke prijeći barem preko 
još nekih crta. 

S. Leopoldina je išla k Bogu posebnim 
putem, imala je, kako smo vidjeli više du¬ 
hovne darove. To je put opasan, duh Božji 
ne zove na nj svakoga. A koje pozove, ti 
Talja da se čuvaju osobito zmije, što je zovemo 
taština, oholost. Ta može ovakovu dušu oboriti 
s vrhunca u najdublji bezdan. Duša se zaljubi 
i5ama u sebe mjesto u Boga, i onda jao njoj! 
•Ovakvima zna djavao laskati, pa i na usta 
dobrih prijateljica, da ih obori. Tako su sestru 
Leopoldinu već u svijetu znali zvati „blažena 
medju ženama“, „maza Božja" i si. Ona doduše, 
oslanjajući se na primjer svoga uzora, svete 
jMale Terezije, ne taji, da joj je Gospodin 
■dao velike milosti, sama se češće naziva 
»mazom Božjom«, ali dobro zna, da su to sve 
darovi Božji i to vrlo opasni, pa i bilježi u 
jednom ili drugom pismu, da je put jedno-- 
•stavne djetinje vjere kud i kamo sigurniji 
od puta uzvišenih čuvstava. Ona se boji 
taštine i ljubi nada sve poniznost. Zato, 
tko želi osjećanje Božje nazočnosti, uzvišenu 
molitvu kontemplacije, ne čini zlo, jer sve 
to brzo uzdiže duše do velike savršenosti. 
Ali takav mora iz svih sila nastojati da bude 
manji od svih i sluga sviju, da bude poniz- 
niji od praška, po kome svaki gazi. 


Drugo je, što valja istaći, odnošaj s. Leopol- 
dine prema sv. Maloj Tereziji. Odkad se ona 
još kao učenica gradjanske škole upoznala 
sfrancuskom sveticom, Terezija ju je do kraja 
zanijela. Ima dosta mnogo crta u njezinoj 
duši, kao što smo vidjeli, koje su gotovo 
posve Terezijine: djetinja bezazlenost, iskre¬ 
nost, rana velika pobožnost. No ipak se one- 
u mnogočem razlikuju. Lizjejska Svetica prava 
je duhovita i talentirana Francuskinja, ona 
slaže pjesme i slika. Premda ima manje škola 
od s. Leopoldine, ipak je divnim nadnaravnim 
sposobnostima visoko nad njom. S. Leopol¬ 
dina kad pažljivije piše, gomila često riječi, 
u kojima nema odveć misli, a te su rijedko 
izvorne i još riianje duhovite, već su više 
sabrane iz duhovnih pouka, knjiga i propo¬ 
vijedi. A sv. Mala Terezija je u pisanju umjet¬ 
nica prvog reda, kako svjedoči napose njezin 
životopis, napisan od nje same. Stoga će se 
kome lako učiniti, da je s. Leopoldina pošla 
i preveć daleko u nasljedovanju one, koja je- 
duhom toliko iznad nje. Medjutim ne valja 
smetnuti s uma, da je s. Leopoldina, imajući 
kao sv. Mala Terezija više darove, tražila 
kažiput, koji bi joj pokazivao stazu, po kojoj 
se je nesigurno kretala, jer nije imala pravog 
duhovnog vodstva, kakvo je ovakvim dušama 
i vrlo teško naći. Stoga se i držala grčevito- 

■ovoga uzora, koji joj se činio najjasniji i 
najbliži. 

Mislim, da je ovim nacrtana bar približno 
slika duše s. Leopoldine, i završujem sa 
željom, da bi ta nevina, djetinja, ali i junačka 
■duša stekla u redu i u svijetu, što više sebi 
sličnih sestrica. 

M. Pavelić, D. /. 

